USPEŠNO ZAVRŠENA I OVOGODIŠNJA HUMANITARNA AKCIJA KOMPANIJE „PERSU“: „Toplim dinarom“ obezbeđen ogrev za najugroženije – Zrenjanin\nUSPEŠNO ZAVRŠENA I OVOGODIŠNJA HUMANITARNA AKCIJA KOMPANIJE „PERSU“: „Toplim dinarom“ obezbeđen ogrev za najugroženije\nČetvrtu godinu za redom, uz podršku partnera i potrošača, kompanija „Persu“ organizuje humanitarnu akciju „Topli dinar“ čiji je cilj da obezbedi ogrev za najugroženije porodice širom Vojvodine. Doniran je dinar od svakog računa realizovanog tokom oktobra, a kompaniji „Persu“ su se od ove godine pridružile i kompanije Moravka, Štark, Pepsi i Eurobriket. Na jučerašnjoj konferenciji za medije u maloj sali hotela Vojvodina predočen je završetak akcije, kao i planovi koje će kompanija realizovati u narednom periodu.\n– Zadovoljni smo što smo i ove godine uspeli da obezbedimo pomoć najugroženijim porodicama u preko 80 mesta širom Vojvodine. Posebno nas raduje što su potrošači svojim kupovinama značajno doprineli povećanju fonda za kupovinu ogreva, a partneri prepoznali koliko je socijalno ugroženim porodicama važan ovakav vid pomoći – istakla je Sloboda Milivojev, rukovoditeljka marketinga zadužena za odnose sa javnošću u kompaniji „Persu“, dodavši da je tokom ovogodišnje akcije prikupljeno milion i 600 hiljada dinara.\nAkciji se svake godine pridružuju i Centri za socijalni rad iz svih opština, koji upućuju na najugroženije porodice u svojim mestima. Tokom protekle četiri godine u okviru akcije, ogrev je dobilo preko 400 socijalno ugroženih porodica širom Vojvodine.\nNova akcija kompanije „Persu“ koja je najavljena odnosi se na pomoć za svako novorođeno dete, svim zaposlenima u ovom trgovinskom lancu.\n– Svaki roditelj novorođene bebe, bez obzira na to da li je majka ili otac zaposlen u ovoj kompaniji, od januara 2019. godine dobijaće novčanu pomoć u iznosu od 30.000 dinara kao i poklon paket sa osnovnim potrepštinama za bebu – kazala je Sloboda Milivojev.\nNa konferenciji su se obratile i Milena Filipović, marketing menadžerka kompanije Moravka i Vesna Vaščić, predstavnica Centra za socijalni rad iz Novog Bečeja, a moderatorka konferencije bila je saradnica u marketingu Andrijana Marković.\n← KONKURS ZAVODA ZA JAVNO ZDRAVLJE: Nagrade za likovne i literarne radove\n14. NOVEMBAR, SVETSKI DAN BORBE PROTIV DIJABETESA: Merenje pritiska i nivoa šećera u krvi na nekoliko lokacija u Gradu →


Uslovi korišćenja - duosmobil.rs\nUslovi korišćenja i pravila sadržana u ovom dokumentu se odnose na sve posetioce i korisnike sajta duosmobil.rs (duosmobil.rs).\nduosmobil.rs (duosmobil.rs) sajt je u vlasništvu firme Duos mobil, sa matičnim brojem i sedištem u Centar Zemuna, Beograd, Zemun. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta duosmobil.rs (duosmobil.rs) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. duosmobil.rs (duosmobil.rs) nije odgovoran za bilo koju štetu koja može da se desi od neautorizovanog pristupa Vašem nalogu.\nduosmobil.rs (duosmobil.rs) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da duosmobil.rs (duosmobil.rs) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Turski režiser osuđen na zatvor zbog filma o POGUBLJENJU ERDOGANA\nTurski filmski režiser Ali Avdži osuđen je danas na zatvorsku kazanu od šest godina i tri meseca nakon što je snimio film u kojem se prikazuje kako je predsedniku Redžepu Tajipu Erdoganu uperen pištolj u glavu, dok okolo leže pobijeni članovi njegove porodice.\nAvdži je osuđen zbog članstva u terorističkoj organizaciji.\nOn je uhapšen prošle godine, nakon što je objavio trejler za svoj film "Buđenje", zasnovan na neuspelom vojnom udaru 2016. godine, u kojem je poginulo više od 250 ljudi.\nTrejler je izazvao burne reakcije javnosti zbog scena u kojima su ubijeni članovi Erdoganove porodice, uključujući zeta Berata Albajraka, koji je sada ministar finansija.\nPrikazano je i kako jedan vojni oficir drži pištolj uperen u predsednikov potiljak, dok se on moli.\nSud u Istanbulu izrekao je kaznu Avdžiju zbog članstva u mreži imama Fetulaha Gulena, koji živi u SAD. Turska optužuje Gulena da stoji iza pokušaja puča, a on to demantuje.\nSud je saopštio da je Avdži svojim filmom pokušao da "upravlja percepcijom javnosti u skladu sa ključnim ciljevima terorističke organizacije".\nAvdži je odbacio optužbe i rekao da je i sam Erdogan govorio da je bio meta neuspelog puča, tokom kojeg su izvršeni vazdušni napadi na predsedničku palatu u Ankari, iako je Erdogan bio odsutan u to vreme.\n- Da sam želeo da napravim terorističku propagandu, prikazao bih Erdogana kako planira bekstvo, umesto scene sa molitvom - rekao je režiser pred sudom.\nViše od 50.000 ljudi završilo je u zatvoru dok čekaju suđenja, a 150.000 državnih radnika, uključujući nastavnike, sudije i vojnike, suspendovano je ili otpušteno posle pokušaja vojnog udara.\nReditelj Džordž Lukas najbogatija poznata ličnost u SAD u 2018.\nPUTINOVA ČESTITKA "Potvrđen je Erdoganov veliki autoritet"


Ambasadori Egipta i Češke posetili Zlatibor povodom otvaranja najduže panoramske gondole na svetu\nBeta 26. januara 2021. 14:20\nAmbasadori Egipta i Češke u Beogradu Amr Alguvejli i Tomaš Kuhta, posetili su Zlatibor povodom otvaranja „Gold Gondole“, saopštila je danas Turistička organizacija Zlatibora.\nAmbasadri su, pored vožnje najdužom panoramskom gondolom na svetu, boravili na ski-centru Tornik, dok je Turistička organizacija Zlatibor organizovala izlete do Stopića pećine i Gostiljskih vodopada.\n„Srbija poseduje izvrsne potencijale za turizam i veoma je hrabro nastaviti ulaganja u ovim vremenima pandemije“, izjavio je Kuhta.\nOn je dodao i da će vreme koje dolazi potražiti nove ideje za oporavak svih grana privrede, a posebno turizma i zato bi trebalo zajedno razmatrati nove modele dodatnog aktiviranja u ovom sektoru.\nU saopštenju se navodi da je Kuhti tokom obilaska Stopića pećine prezentovan značaj čeških speleologa, koji su jedini uspeli da istraže tu pećinu od ulaza do ponora trnavskog potoka i po čijim je nacrtima iz osamdesetih godina nastavljeno dalje istraživanje i uredjenje pećine.\nAlguvejli je istakao da Egipat i Srbija imaju tradicionalno iskrene i prijateljske odnose.\nPodsetio je i da je prošle godine Egipat prvi put učestvovao na sajmu turizma u Beogradu kao država partner, navodeći da će nastaviti da ostvaruje ambiciozne planove kada je ekspanzija turizma u pitanju.\n„Srećan sam što smo uspeli da prenesemo poruku da Srbiju od mora avionom deli gotovo isto vreme koliko do skijanja na Zlatiboru automobilom“, kazao je Alguvejli misleći na ostvarenu komunikaciju i predloge saradnje egipatskih investitora sa opštinom Čajetina u oblasti zdravstvene nege koja uključuje centar „Čigotu“ i slične specijalizovane velnes centre na Sinaju.


Ko će prvi leteti "Er Srbijom"? – Nadlanu.com\nKo će prvi leteti "Er Srbijom"?\nObjavljeno 15. okt 2013. / 16:52:25\nZamenik predsednika Komiteta Vlade za saradnju sa Ujedinjenim Arapskim Emiratima (UAE) i bivši ministar privrede i finansija Mlađan Dinkić rekao je da će tokom te posete on sa svojim ekspertskim timom razgovarati sa predstavnicima Emirata o realizaciji kredita od tri milijarde dolara.\nPored toga, prema rečima Dinkića, biće reči i o operacionalizaciji ugovora koji su počeli da pripremaju sa “Mubadalom” i ostalim kompanijama iz UAE.\nNa pitanje da li će Srbija dobiti tu pozajmicu do kraja godine, Dinkić je rekao da bi mogao da odgovori da je ministar finansija i da će tu dobru vest, kada za to dođe vreme, saopštiti lično šeik Muhamed.\nOn je naglasio da to nisu male pare i da bi bilo nemoguće dobiti tu sumu od nekog drugog u ovom trenutku. Treba da budemo strpljivi i sačekamo da se sve dogovori, kazao je Dinkić novinarima u pauzi 13. Ekonomskog samita Srbije.\nPrema njegovim rečima, ta pozajmica Srbiji daje mogućnost da se razduži i postane nezavisna od Međunarodnog monetarnog fonda.\nKako je ukazao, saveti MMF-a o obaranju plata lekara i smanjenje potrošnje usporavaju i onako skroman privredni rast u našoj zemlji.\nDeo novca koji dobijemo od UAE treba iskoristiti za otplatu dugova, a ostatak da se investira u poljoprivredu i druge vidove proizvodnje, smatra Dinkić.\n“I Amerikanci se uplašili 'Er Srbije'”\nNa molbu da prokomentariše zahtev američke aviokompanije Delta erlajnz da vlasti SAD ne odobre letove “Er Srbije” za Ameriku, Dinkić je rekao da je to dobra vest.\n“Za mene to znači da su se čak i Amerikanci uplašili 'Er Srbije', jer 'Etihad' ume da pravi profit”, ocenio je Dinkić.\nOn je rekao da je naša nacionalna aviokompanija “Jat” sama bila bespomoćna, ali da je zajedno sa “Etihadom” postala vrlo snažna alijansa.\nDinkić je izrazio uverenje da će američke vlasti, uprkos pomenutom zahtevu njihove matične komapanije, ipak odobriti letove “Er Srbije” u SAD.\nOn je podsetio da Srbija ostaje vlasnik 51 odsto nove aviokomapnije, a “Etihad” 49 procenata, počevši od 1. januara sledeće godine.\naleksandar vučićer srbijamla?an dinkićšeik muhamed bin zajed


“Dobra vijest je da je Savjet ministara BiH donio odluku da ide u drugi kreditni rejting, ali imamo i prećutan dogovor da u to ne idemo dok ne potpišemo Sporazum o pridruživanju, odnosno dok ne bude završena reforma policije jer procjene su da bismo, najvjerovatnije, opet dobili isti rejting”, rekao je Kozarić odgovarajući na pitanje kakve su šanse da se poveća kreditni rejting BiH.\n“Politički rizik je prisutan, investitori znaju za situaciju u BiH, rejting agencije takođe. Uostalom, šteta je da se ne desi reforma što prije i da krenemo dalje, a ne da ostanemo na kraju voza. Nadam se da će se ta `investicija` u budućnosti prepoznati, barem zbog naše djece i da će se kompromis postići i reforma policije napraviti”, rekao je Kozarić za “Nezavisne novine”.\nOn je podsjetio da je BiH kod Svjetske banke prešla pragove koji određuju pravo na beskamatna sredstva, jer više nije postkonfliktna zemlja, ali da su i ti novi uslovi za dobijanje kredita mnogo bolji od uslova komercijalnih banaka.\nGovoreći o nekontrolisanom trošenju viška prihoda koji se ostvaruju posljednjih godina zahvaljujući uvođenju PDV-a, Kozarić je rekao da je usmjeravanje ovog novca u tekuću potrošnju umjesto u razvojne projekte “najgore rješenje” i podsjetio da o sudbini tog novca odlučuju vlade.\n“Višak bi morao biti upotrijebljen za socijalne programe, nove investicije ili relaksaciju privrede, ali ponavljam – vlade odlučuju o tome”, rekao je Kozarić.\nOn je istakao da suše i porast cijena u BiH nisu izazvale poremećaje u finansijskom sistemu, navodeći da je inflacija u julu i avgustu bila oko dva odsto, što je na nivou inflacije u EU.\nKozarić je podsjetio da su na nedavno održanoj konferenciji povodom desetogodišnjice Centralne banke BiH pozvali centralne banke iz regiona, s kojima već sarađuju, i napravili novi korak u vezi sa platnim prometom sa srbijom i Crnom Gorom.\n“Mi i sada imamo platni promet, ali se on odvija preko Dojče banke i dosta je spor i skup, a sada smo potpisali Sporazum o platnom prometu, jer imamo spoljnotrgovinski odnos i hoćemo da i platnim prometom pratimo i obezbijedimo CEFTA”, rekao je Kozarić i pojasnio da to znači da će građani i preduzeća iz BiH normalno, u domaćim bankama plaćati račune za robu i usluge iz ovih susjednih zemalja.\nOn je rekao da je BiH potrebna jedinstvena supervizija na državnom nivou i to takva da obuhvati i banke i mikrokreditne organizacije, ali i lizing kompanije koje trenutno nemaju nikakvu superviziju.\n“Nažalost, kod nas se problemi pojave uvijek kada se ispriječi politika i supervizija je najbolji pokazatelj toga. Svim građanima i institucijama je u interesu da imaju organizovanije, jeftinije i sigurnije usluge i to bi supervizija obezbijedila, ali zbog složenosti kompozicije naše države – mi to ne možemo završiti”, rekao je Kozarić.\nOn je podsjetio da je reforma platnog sistema u BiH završena vrlo efikasno ukidanjem Zavoda za platni promet i sada BiH ima moderan platni promet u kom Centralna banka BiH i komercijalne banke tri puta dnevno imaju poravnanje i dnevnu ažurnost u sređivanju računa bez ikakvog ispada.\n“U nekim oblastima smo već sasvim blizu standardima Evrope, a to je platni promet i nezavisnost banke, ali finansijska stabilnost, statistika i supervizija traže još mnogo truda”, zaključuje Kozarić.\nOn je naglasio da je Centralna banka BiH spremna za uspostavljanje tržišta vrijednosnim papirima, koje treba da počne da djeluje 1. marta naredne godine, naglasivši da je “čak i spremnija od drugih institucija uključenih u ovaj proces”.


Pomoćnica ministarke kulture i informisanja za nasleđe i digitalizaciju Danijela Vanušić istakla je da Ministarstvo kulture i informisanja kontinuirano opredeljuje sredstva za radove na očuvanju, konzervaciji i restauraciji srednjovekovnih spomenika, kao i onih koji su upisani na Listu Svetske kulturne i prirodne baštine.\nStojčić: Početak pismenosti povezuje slovenske narode\nvečanost povodom obeležavanja Dana slovenske pismenosti i kulture održana je danas u parku Vukov spomenik u Beogradu.\nSrpske devojke su u finalu raspametile, one su ŽIVA VATRA\nSrpska trojka, naše Uraganke, i u finalu Evrovizije su, baš poput u polufinalnoj večeri, raspametile sve nastupom, energijom, harizmom i pesmom!\nVeliko finale 65. Evrosonga, koje je na programu večeras, otvoriće predstavnica Kipra Elena Cagrinu, dok će takmičenje zatvoriti pesma iz San Marina Adrenalina koju izvode Senit i Flo Rajda. Trio „Hurikejn“ će svoju pesmu "Loko loko" otpevati pod rednim brojem 8, nakon Portugalije, a pre Ujedinjenog Kraljevstva.\nPredstavnice Srbije, grupa "Hurikejn", ušle su u finale „Pesme Evrovizije“. Posle večerašnjeg polufinala poznati su svi finalisti najvećeg muzičkog spektakla u Evropi.


UEFA dala novi rok: Da svi završe do kraja avgusta – Borba\nŠta će biti sa fudbalskom sezonom u domaćim ligama i evrokupovima? To je tema o kojoj će se najviše govoriti narednih nedelja i to je pitanje koja trenutno najviše muči čelnike UEFA. Evropski šampionat je odložen, ta činjenica daje prostor da se prvenstva u zemljama širom Evrope dovrše, međutim pitanje je kada će se steći uslovi za tako nešto.\nOno što najviše brine jeste mogućnost da aktuelna sezona ne bude gotova, a da prema ranije utvrđenima datumima treba da počnu kvalifikacije za Ligu šampiona i Ligu Evrope. Jasno je da bi takav razvoj situacije bio neprihvatljiv, pa je evropska kuća fudbala prvobitno poslala dopis nacionalnim savezima u kome je stajalo da se preporučuje završetak domaćih takmičenja do kraja juna.\nSamo desetak dana kasnije postalo je jasno da od toga neće biti ništa, iz prostog razloga što se u mnogim zemljama tek očekuje “pik” pandemije, tako da su nadležni pomerili granicu. Kako piše ugledni britanski Tajms pozivajući se na svoje izvore u Nionu, UEFA ima ideju da lige budu završene do kraja avgusta, a da onda posle kraće pauze krene nova, “skraćena” sezona. Pritom ovaj izraz “skraćena” nije baš najbolje objašnjen.\nSada ponovo sledi nedelju ili dve dana čekanja, kako bi se video razvoj situacije u Španiji, Italiji, Francuskoj, Nemačkoj…\nI da li je i koliko realno uopšte razmišljati o tome da se fudbalska lopta zakotrlja ovog leta.


Radončić sa Sattlerom i Nelsonom razgovarao o efektima krize\nMinistar bezbednosti Bosne i Hercegovine Fahrudin Radončić, u odvojenim susretima, sastao se danas sa šefom Delegacije EU i specijalnim predstavnikom EU u BiH, Johannom Sattlerom, te američkim ambasadorom u BiH Ericom Nelsonom.\nRadončić i Sattler istakli su važnost uloge Evropske unije i Evropske komisije i spremnost da pomogne BiH i njenim građanima u najtežim vremenima sa kojima se zemlja i svi njeni građani suočavaju.\nAmbasador Sattler naglasio je važnost što efikasnijeg reagovanja na medicinski aspekt krize, ali i hitnu potrebu da se pripreme ekonomski i socijalni programi za popravljanje ekonomske štete sa kojom će BiH, ali i druge zemlje, zbog pandemije sigurno morati da se suoče.\nSagovornici su se složili da svaka pomoć i njena potrošnja trebaju biti što transparentniji, a Radončić, predsedavajući Koordinacionog tela za zaštitu i spašavanje BiH, naglasio je da bi stručna pomoć EU bila veoma korisna.\nAmbasador Sattler konačno je naglasio važnost humanijeg postupanja prema migrantima, na primjer, kada je riječ o šatorskom naselju na lokalitetu Lipa kod Bihaća, saopšteno je iz Ministarstva bezbednosti BiH.\nRadončić se takođe susreo s američkim ambasadorom u BiH Ericom Nelsonom kako bi razgovarali o izazovima koje predstavlja pandemija koronavirusa i najefikasnijem odgovoru vlasti BiH, navodi Ministarstvo bezbednosti u saopštenju za javnost.\nAmbasador Nelson naglasio je važnost i neophodnost još bržeg reagovanja i transparentnosti rada svih institucija od kojih građani očekuju veću koordinaciju i depolitizaciju u ovim izuzetno teškim vremenima za BiH.\nMinistar bezbednosti BiH upoznao je ambasadora Nelsona sa situacijom i zahvalio na interesu i pomoći koju Ambasada SAD-a u Sarajevu pruža građanima.


Karan: Srpska rođendan dočekuje sa stabilnim institucijama – Zvornik Danas\nNaslovna/VIJESTI/Društvo/Karan: Srpska rođendan dočekuje sa stabilnim institucijama\nRepublika Srpska 29. rođendan dočekuje sa stabilnim institucijama koje su položile ispit i u uslovima pandemije korona, pa će i program obilježavanja godišnjice biti prilagođen postojećim mjerama, rekao je u emisiji "Otvoreno rečeno" Radija Srpske, generalni sekretar Vlade Republike Srpske Siniša Karan.\nDragana Spasić Send an email 8. јануара 2021\nOn je istakao da su kontinuirani pritisci na Republiku Srpsku, koji traju još od potpisivanja Dejtona, pa do odluka Ustavnog suda kojim je pokušano da se negira postojanje Srpske i njen rođendan. Karan je naglasio da je referendum o trajnom obilježavanju 9. januara – Dana Republike Srpske prije pet godina, potvrdio stabilnost institucija i odlučnost građana da brane svoju Republiku.\nIstorijska je činjenica da je Republika Srpska nastala prije ratnih sukoba u BiH, istakao je Karan, koji je i profesor ustavnog prava.\nSvi pritisci OHR-a, Ustavnog suda BiH i međunarodne zajednice, kaže, nemaju osnova, dodajući da Srpska ostaje stabilna, slaveći tako i svoje praznike.\n– Imamo povjerenje u naše institucije, jer se odupiru svim pritiscima međunarodne zajednice koje su usmjerene protiv interesa Srpske, počevši od 2006. godine i „aprilskog paketa2, reforme policije, odluka Ustavnog suda, ali je s tim u vezi 2016. godine proveden i referendum koji je pokazao snagu našeg naroda i institucija – naveo je Karan.\nGovoreći o aranžmanu sa MMF-om, istaknuto je da je Srpska u fazi pregovaranja sa ovom finansijskom institucijom oko novog finansijskog aranžmana, ali da ni u ovim okolnostima pregovori nisu lišeni političkih uslovljavanja.\n– Žalosno je da u vrijeme pandemije, da se jedna takva situacija koristi kako bi se prenijele nadležnosti na nivo BiH, ali Republika Srpska ima i druge načine da dođe do sredstava i pregovori su u toku – rekao je Karan.\nKaran je naglasio da pandemija virusa korona pritom nije usporila rad zdravstvenog sektora i institucija, navodeći da je Srpska prva u redu čekanja za nabavku vakcine protiv kovida 19.\n– Republika Srpska je uplatila sredstva za 400 hiljada doza. Nalazi se među 88 svjetskih zemalja koja su poručile vakcine u borbi protiv kovida 19. Očekujemo uskoro da vakcine stignu – istakao je Karan.\nKako su iz nadležnih institucija istakli, vakcine u borbi protiv pandemije u Srpsku bi trebalo da stignu najkasnije u prvom kvartalu ove godine, potvrdio je Karan.


Super liga: počinje plej-of, Zvezda dočekuje zahuktalu Megu! - Meridianbet Vesti\nKošarka Author:\tBudimir Svilar - 06/06/2017\nPlej-of u Super ligi počinje okršajem prvoplasiranog i četvrtoplasiranog tima na kraju ligaškog dela prvenstva Srbije, pa će Crvena Zvezda dočekati Megu u prvoj utakmici polufinalne serije koja se igra do dve pobede.\nŠampion ABA lige i osvajač Kupa Radivoja Koraća je ostvario ono što je i bilo planirano pre početka Super lige, a to je da se u plej-of uđe sa prve pozicije. Jedini poraz Zvezda je pretrpela u Večitom derbiju, ali je preostalih trinaest pobeda bilo dovoljno za ”pol” poziciju.\nDejan Radonjić je imao dosta problema sa izostancima košarkaša koji čije su povrede uglavnom bile prouzrokovane naporima zbog učestvovanja u više takmičenja tokom sezone, pa se dešavalo da Zvezda u toku nedelje odigra čak tri utakmice.\nIpak, dva trofeja su osvojena, tim je najzad kompletan pa Crveno-beli sa puno opravdanog optimizma kreću u odbranu šampionske titule.\nMega je odličnom serijom u drugom delu Super lige uspela da osigura nastup u doigravanju, a malo je nedostajalo da pretekne i FMP. Tokom te uspešne serije košarkaši Dejana Milojevića su na sedam mečeva ostvarili šest pobeda, a među žrtvama se nalazi i Partizan koji je ”pao” pred svojim navijačima pre samo tri dana!\nMega ima sve razloge da bude zadovoljna još jednom sezonom u kojoj su izborili takmičenje u ABA ligi, tako da će u okršaj sa Crveno-belima ući potpuno rasterećeno i sa velikom željom da posle Partizana, bar jednom savladaju i drugog Večitog rivala.\nOsnovni Meridianbet hendikep je -14.5, što je Crvena Zvezda u prethodnih šest okršaja u Beogradu premašila smo jednom, pa je predlog za ”iskusne” H2!\n25.5.2017. Super liga: Zvezda protiv Mege za ostanak na vrhu\nTags:ABA Liga, Dejan Milojević, Dejan Radonjić, Mega, Meridianbet, Partizan, plej-of, Super liga, titula, zvezda\nMeđunarodni fudbal: Nemačka i Danska evociraju uspomene na EURO 92!


WHO: Ptičja gripa je na vratima Evrope, ali ne i pandemija - Kozarac.ba\nPrisustvo virusa ptičjie gripe H5N1 ne znači da raste rizik od pandemije među ljudima, izjavio je u četvrtak doktor Roberto Bertollini, direktor evropskog centra za okoliš i zdravlje Svjetske zdravstvene organizacije (WHO) u Rimu.\n“Nema pandemije među ljudima, a činjenica da je virus H5N1 stigao na vrata Evrope ne znači da treba mijenjati strategiju”, izjavio je on talijanskim medijima i pozvao da se ne podlegne panici “Provjereni slučajevi virusa H5N1 u Turskoj i oni koji su za sada neprovjereni u Rumuniji, ne znače da smo blizu pandemije, nego samo da se epidemija širi među životinjama”, objasnio je doktor Bertollini.\n“Povećavanje broja zaraženih životinja povećava vjerovatnost da se neki ljudi, kao što su uzgajivači, u direktnom kontaktu s oboljelim životinjama mogu zaraziti ptičijom gripom, ali samo u izuzetnim slučajevima”, dodao je on.\nTalijanski stručnjak je pozvao evropske zemlje da sarađuju i naglasio da će samit od 24. do 26. oktobra u Kopenhagenu između WHO-a i Evropske unije omogućiti da se konfrontiraju razni planovi za akciju i da se planira donošenje mjera za borbu protiv virusa.\nEvropska komisija je preporučila da se rizično stanovništvo, kao što su uzgajivači peradi, vakciniše vakcinom za klasičnu gripu.


Srbija nastavlja sa podrškom Srebrenice\nHome / Srebrenica•Bratunac / Dešavanja / Srbija nastavlja sa podrškom Srebrenice\nU zvaničnoj posjeti predsjedniku Srbije Aleksandru Vučiću danas boravi delegacija Opštine Srebrenica na čelu sa načelnikom Mladenom Grujičićem.\nKako je saopšteno iz kabineta načelnika, razmotren je stepen realizacije dosadašnjih projekata koje Srbija finansira sredstvima iz 2015. godine na prvoj Investiciono-razvojnoj konferenciji “Srebrenica 2015” kada je za infrastrukturalne projekte, izgradnje novog dječijeg obdaništa, sanaciju glavne saobraćajnice, izgradnju proizvodne sale i druge projekte, Srbija obezbijedila 3 miliona evra, kao i 2 miliona evra direktne pomoći za budžet ove opštine koje su uplaćene odmah.\nNa sastanku je razgovarano i o daljoj podršci razvoja i obnove infrastrukture u Srebrenici, potopljenom zemljištu i drugim važnim pitanjima za ovu opštinu.\nNajavljen je ponovni dolazak Vučića u Srebrenicu nakon završetka radova svih projekata koje Srbija finasira.\nNa tom sastanku u Srebrenici definisaće se naredni koraci u podršci razvoja Srebrenice koje će Srbija pružiti, navodi se iz kabineta načelnika Srebrenice.


Milošević: Za mene je meč sa AZ Alkmarom daleka prošlost\nBeogradski Partizan u okviru 18.kola Linglong Tire Super lige Srbije gostuje u Šapcu gde će odmeriti snage sa ekipom Mačve.\n’’Tek sledi večerašnji trening nakon koga ću tek videti u kakvom su stanju igrači i u kom sastavu ćemo sutra istrčati na teren. Vraćamo se obavezama u našoj ligi koja nam je sada prioritet i gde treba da se dodatno dokazujemo. Probaćemo da ovaj fudbal koji smo igrali u Ligi Evrope prenesemo u domaću ligu u što većoj meri. Mačva je, ne samo u utakmici sa Crvenom zvezdom, igrala mnogo bolje nego što to pozicija na tabeli pokazuje. Oni su sigurno u psihološkoj krizi, više nego u igračkoj. Mi moramo da budemo obazrivi, ne samo u sutrašnjem meču, nego u svakom narednom meču u našoj ligi. Imamo iskustvo da kada god smo malo spustili nivo igre imali smo problem. Imaćemo ga i sutra ako ne budemo shvatili utakmicu ozbiljno. Za mene je meč sa AZ Alkmarom daleka prošlost, svako drugo razmišljanje je fudbalsko samoubistvo. Trudim se da takvo razmišljanje prenesem i na moje igrače, zbog toga se često ljutim kada ne bude tako.’’


* Vučić za saradnju sa svima, ali i očuvanje srpskog identiteta\nPredsjednik Srbije Aleksandar Vučić izjavio je danas u Mrkonjić Gradu da je neophodna saradnja njegove zemlje i entiteta Republike Srpske, te najavio pomoć, posebno na otvaranju novih radnih mjesta i ulaganja u obrazovanje.\njavljanje Adise Alić (Vijesti u 10)\nNakon što je u Mrkonjić Gradu danas posjetio Gimnaziju i Mašinsku školu, za koje će Srbija izdvojiti 600.000 KM za opremanje računarima i CNC mašinama, najavio je i ulaganja u infrastrukturu, dok će tokom dana u Drvaru biti otvoren pogon srbijanske firme „Jumko“, u kojem će posao dobiti 100 radnika.\n- Možemo da živimo u različitim državama, ali mi smo jedan te isti narod, gdje god da živimo... – rekao je Vučić u svom obraćanju okupljenim građanima izrazivši podršku i Srpskoj pravoslavnoj crkvi.\nRekao je da se zalaže za saradnju sa svima, ali i očuvanje srpskog identiteta, kao i da je Srbija danas „sve snažnija“, u čemu ima i podršku RS.\n- Ništa tuđe nećemo, ali smo kao narod prošni kroz toliko tragedija da nikome više nećemo dozvoliti da nas protjeruje sa svojih ognjišta, nema više 'Oluja', traktora u srpskoj budućnosti, već radnih mjesta, škola, obnovljenih domova zdravlja, vrtića punih djece, onih koji gledaju u budućnost. Protiv nikoga nemamo ništa da kažemo, jedino da vas volimo i poštujemo, i sve hoćemo zajendo sa svima drugima, samo nas pustite da budemo svoji na svome i čuvamo svoje ime i prezime, vjeru - rekao je srbijanski predsjednik.\nČlan Predsjedništva BiH Milorad Dodik rekao je da je važna Vučićeva posjeta toj lokalnoj zajednici te da u tome, kako je ustvrdio, samo zlonamjerni vide nešto pogrešno.\nEntitetska predsjednica Željka Cvijanović ukazala je na dobru saradnju RS i Srbije u korist građana.\nVučić je zahvalio Dodiku na prisustvu tokom ove posjete, iako ima smrtni slučaj u porodici, jer mu je sinoć preminuo otac.\nPosjeti predsjednika Srbije Mrkonić Gradu prisustvovao je i premijer RS Radovan Višković i predsjedavajući Vijeća ministara BiH Zoran Tegeltija, a održan je i sastanak s privrednicima.\nTokom dana predviđena je Vučićeva posjeta Drvaru.


U kategoriji kozmetički saloni i saloni lepote nalaze se svi saloni koji klijentima pružaju kozmetičke usluge na teritoriji Srbije, a koje su klijenti portala Moja Delatnost. Ako vam hitno treba nova frizura ili feniranje, za tili čas možete pronaći najbližeg frizera. Taman što ste uradili manikir, pukao vam je nokat i želite da odete u najbliži kozmetički salon na korekciju? Sve što treba da uradite je da ukucate ključne reči u pretraživač, kao na primer:\n"Kozmetičar i manikir Batajnica"\nZa nekoliko trenutaka pred sobom ćete imati sve kompanije koje se bave ovom ili sličnim delatnostima.\nPortal Moja Delatnost razvrstava klijente po kategorijama radi lakše pretrage i važimo za jednu od najvećih platformi za B2B marketing na teritoriji Srbije. Portal broji desetine hiljada klijenata najrazličitijih delatnosti.\nSvaka žena bira kozmetičara ili frizera isključivo na osnovu lokacije, kvaliteta i povoljne cene, zato smo mi salone lepote zbrojili na jedno mesto kako biste iz svog doma, sa mobilnoh telefona ili računara mogli detaljno da se informišete o svim kozmetičkim salonima i salonima lepote koji se nalaze u vašem gradu ili kraju.\nKako je primaran cilj posete kozmetičkom salonu i salonu lepote upravo estetski trenutak, na svakom oglasu nalaze se i fotografije - kako biste mogli da ocenite rad određenog salona.\nAESTHETIC CENTAR RIJA\nnajbolja trajna epilacija Bačka Palanka Srbija\nУлица Веселина Маслеше 22, 21400, BAČKA PALANKA\nSTUDIO SANJA MAKSIMOVIC\nManikir profesionalna šminka i depilacija Novi Sad\nУлица Масарикова 1, 21000, Novi sad


"Miri Stupici s ljubavlju" 3. oktobra u Narodnom pozorištu\nNarodno pozorište u Beogradu, u znak sećanja i poštovanja na slavnu srpsku i jugoslovensku glumicu Miru Stupicu, organizovaće 3. oktobra, na Velikoj sceni prigodnu svečanost pod nazivom „Miri Stupici s ljubavlju“.\nO pozorišnoj divi, te večeri od 19.30 sati govoriće njene kolege, eminentni umetnici, iz pozorišnih kuća u kojima je ostvarila izuzetnu karijeru, a koja ju je i „krunisala“ za glumicu 20. veka, najavio je nacionalni teatar.\nTom prilikom biće prikazani i inserti iz pozorišnih predstava, filmova i televizijskih serija koji će podsetiti na neke od njenih antologijskih uloga.\nNarodno pozorište u Beogradu u kojem je Mira Stupica počela i završila karijeru, ovim povodom pokreće i inicijativu da se ustanovi nagrada sa imenom slavne glumice.\nIstog dana, u 19 sati, u foajeu pozorišta, biće predstavljen i deo postavke „Mira Stupica glumica veka“, kojom je Narodno pozorište obeležilo 90. rođendan legendarne glumice.\nMira Stupica je preminula 19. avgusta u Beogradu, u 93. godini, a ispraćaj za kremaciju posmrtnih ostataka održan je četiri dana kasnije, 23. avgusta, na Novom groblju u Beogradu.


Inženjeri loše planirali troškove gradnje tornja - Vijesti.me\nRASPRAVA O IZVJEŠTAJ\nInženjeri loše planirali troškove gradnje tornja\nDamjanović je pitao zašto put nije doveden državnom zemljom, kao što je predviđeno elaboratom.\nFoto: Boris Pejović Autor: Miodrag Babović\nPoslanici opozicije oštro su kritikovali finansijski izvještaj Agencije za elektronske komunikacije (AEK), ocjenjujući da se regultor ne bavi svojim poslom.\nPredmet posebne kritike opozicionara bili su kupovina poslovnog prostora Agencije i izgradnja tornja na Dajbaskoj gori.\nPoslanik Pokreta za promjene (PzP) Koča Pavlović rekao je da su u Agenciji smanjene osnovne plate, a probijene sve ostale stavke budžeta koje imaju veze sa primanjima.\n"Koliko ste sa računa Agencije ukupno primili prošli mjesec", pitao je Pavlović izvršnog direktora Agencije Zorana Sekulića.\n"Primili smo sve u skladu sa Pravilnikom o zaradama, neću se upuštati koji su iznosi", odgovorio je Sekulić.\nNakon negodovanja u sali zbog nepotpunog odgovora, dodao je da je "primljeno 1.350 eura".\nAgencija više uradila prošle, nego prethodnih godina\nPoslanik Socijalističke narodne partije (SNP) Aleksandar Damjanović rekao je da je Agencija više uradila prošle, nego prethodnih nekoliko godina, ali da i dalje postoje veliki problemi jer regulator nije suzbio monopole a mobilni operateri iznose ogroman novac iz države.\nSlaven Radunović (Nova) je rekao da je zbog tornja i kupovne poslovnog prostora u sjenci glavni posao Agencije, regulacija tržišta, što košta sve građane\n"Preko šest miliona je potrošeno za kontrolno mjerni centar na Dajbabskoj gori, a znamo da je elaboratom bilo predviđeno tri puta manje za čitav sistem i 15 puta manje za toranj", kazao je Damjanović.\nPredsjednik Savjeta Agencije Šaleta Đurović je prekoračenje u izgradnji tornja od preko pet miliona objasnio time što u pisanju elaborata, koji je računao sa 20 puta nižim iznosima, nijesu učestvovali pravnici i ekonomisti.\nKazao je da su elaborat radili elektroinženjeri, da nije u timu bilo ekonomista i pravnika, da se navodno nije znala ni lokacija tornja, ni trasa puta.\n"Tu je rečeno da će put da košta 16.000 eura, a koštao je 2 miliona", kazao je Đurović, dodavši da operateri troškove tornja nijesu prebacili na građane.\nSlaven Radunović (Nova) je rekao da je zbog tornja i kupovne poslovnog prostora u sjenci glavni posao Agencije, regulacija tržišta, što košta sve građane.\nOn je uporedio cijene mobilne telefonije u Srbiji i Crnoj Gori.\n"Cijene mobilne telefonije su za 150 odsto niže u Srbiji", tvrdi Radunović.\nNijesmo morali da imamo toranj kao da ga je gradio kuvajtski šeik\nDamjanović je rekao da posebnu pažnju, kada je riječ o elektronskim komunikacijama treba posvetiti resornom Ministarstvu za informaciono društvo i dovođenju kadrova iz Telekoma\nOn je rekao da "nijesmo morali da imamo toranj kao da ga je gradio kuvajtski šeik" i istakao da su taj posao Slovenija, Hrvatska i Srbija završile šest puta jeftinije.\nKada je riječ o cijenama usluga i prihodima mobilnih operatera lider PzP-a Nebojša Medojević imao je konkretan predlog.\n"Treba da odredite koliki može biti prihod na tržištu telekomunikacija, a ne da na ovako malom tržištu operateri ostvare toliki prihod i profit od 50 odsto. Ako je prihod tržišta 260 miliona, njihov profit je 130 miliona. Ima da im se odredi profit koji mogu da imaju i da budu zadovoljni, a ne da svoju investiciju vrate za godinu", kazao je Medojević.\nOn je istakao da cijene u mobilnoj elefoniji treba da padnu za 50 odsto i da bi broj zaposlenih u Agenciji (65) bio dovoljan za regulaciju svega u državi, "pa i Agencije za nacionalnu bezbjednost".\nDamjanović je rekao da posebnu pažnju, kada je riječ o elektronskim komunikacijama treba posvetiti resornom Ministarstvu za informaciono društvo i dovođenju kadrova iz Telekoma koji, kako on kaže, uživa monopolsku poziciju.\nVeterinarska uprava će izdavati dozvole za ljekove\nPredlog zakona o ljekovima usaglašen je sa evropskim standardima i u potpunosti reguliše procedure koje garantuju kvalitet, bezbjednost i efikasnost medikamenata, rekao je ministar zdravlja Miodrag Radunović.\nVlada je izvršila potpunije usaglašavanje sa propisima EU kada je u pitanju izdavanje dozvola za lijek\nPredstavljajući taj predlog zakona u Skupštini, Radunović je objasnio da su njime predviđene posebne novine u podjeli nadležnosti između Agencije za ljekove i medicinska sredstva i organa uprave nadležnog za poslove veterinarstva i veterinarske uprave.\nOn je kazao da je predlogom propisano da Veterinarska uprava izdaje dozvole za promet veterinarskih ljekova i preko svoje inspekcije vrši nadzor nad njihovim prometom.\n"Vlada utvrđuje kriterijume za formiranje maksimalnih cijena ljekova koji se propisuju na teret sredstava osiguranja, u skladu sa regulativama Evropske unije (EU)", rekao je Radunović.\nPrema njegovim riječima, Vlada je izvršila potpunije usaglašavanje sa propisima EU kada je u pitanju izdavanje dozvola za lijek, odnosno potpunije usaglašavanje procedura koje garantuju kvalitet, bezbjednost i efikasnost lijeka.\nAgencija za elektronske komunikacije\nGero 7 godina\nDa im ovo nisu radili veliki strucnjaci iz Mostogradnje?I oni su ovakvi za proracun i izgraadnju!Ne bi im da` ni septicku da naprave!


Dodatak komforu putnika predstavlja Lounge bar na aerodromu Ataturk u Istanbulu, raskrsnici svetskih puteva i centru poslovanja najbolje evropske avio kompanije.\nSalon prima preko 1.000 gostiju gde se nalaze: igraonica za decu, sto za bilijar, biblioteka, bioskop, telekonferencijski odeljak, tuševi, stolovi za masažu, konzole sa video igricama, soba za molitvu. Možete se opustiti ili pak uživati u aktivnostima koje će učiniti da vreme između dva leta brže protekne.\nTurkish Airlines-u je dodeljena nagrada ove godine od strane Skytrax-a u kategoriji „Najbolji meni u salonu biznis klase“, upravo za izvanredno posluženje u salonu Istanbul na aerodromu Ataturk. Ponuda predstavlja kombinaciju klasične turske kuhinje i raznih svetskih kuhinja, kakva se retko može videti u drugim aerodromskim salonima.\nZa one koji žele da vreme provedu malo aktivnije, postoji minijaturni model Istanbula „kroz“ koji gosti mogu „voziti“ auto-trke, a na raspolaganju su i video igrice.\nNajboljem Lounge baru na svetu mogu pristupi svi putnici biznis klase, Miles&Smiles Elite, Elite Plus i Star Alliance Gold članovi.


Stigla pomoć iz Kine\n► Stigla pomoć iz Kine\n21.03.2020 | 20:08h ► 20:41h Beograd\nNa Beogradski aerodrom Nikola Tesla večeras 20.45 sleteo je avion iz Kine sa medicinskom pomoći dostavljenom radi borbe protiv korona virusa, javila je Radio televizija u direktnom uključenju sa aerodroma.\nRanije je najavljeno da pomoć iz Kine uključuje i opremu i stručnjake.\nTakođe je navedeno da je predviđen i novi let aviona sa beogradskog aerodroma za Kinu, kako bi dopremio pošiljku pomoći.\nČen Bo: Stigli stručanjaci sa prve linije fronta u Kini, krenuli u Evropu na novo ratište\nAmbasadorka Kine u Srbiji Čen Bo izjavila je da su večeras iz te zemlje u Srbiju stigli medicinski stručnjaci koji su se tamo "na prvoj liniji fronta" borili sa korona virusom.\n"Ovih dana Srbija se suočava sa velikim izazovima korona virusa, a mi smo spremni da damo našu skromnu pomoć. Stigao je prvi deo koji čini medicinski materijal i oprema, kao i stručnjaci koji su se povukli sa prve linije fronta u Kini i krenuli u Srbiju i Evropu u novo ratište", kazala je Čen Bo tokom dočeka pomoći koja je stigla iz Kine u Beograd.\nNavela je da su Srbija i Kina "čelični prijatelji koji dele dobro i zlo" i dodala da je od početka borbe protiv korona virusa Kina dobila puno podrške i pomoći od Srbije.\n"Mi smo u najtežim trenucima - Kina, Srbija i ceo svet - korona virus predstavlja neprijatelja celom čovečanstvu, a mi ćemo biti zajedno. Zajedno smo jaki i zajedno ćemo se sa srpskim prijateljima boriti", istakla je ona.\nDo sada, u Srbiji je registrovana 171 slučaj zaraze korona virusom.\nVučić: Stigli kineski stručnjaci koji su prvi pobedili korona virus\nPredsednik Srbije Aleksandar Vučić izjavio je večeras da je od ogromnog značaja što su u Beograd stigli kineski stručnjaci "koji su prvi u svetu uspeli da pobede nevidljivog protivnika, korona virus".\nOn je posle dočeka na beogradskom aerodromu, rekao da već sutra predstoji sastanak kineskih stručnjaka sa srpskim lekarima.\nVučić naglasio da je drugi avion iz Beograda već u Kini da dopremi još pomoći i koja je donacija, navodeći da su u pristigloj pošiljci maske, rukavice, respiratori.\n"Pokazali su se kao naši prijatelji kad nam je najteže, Srbija to ne sme da zaboravi. Kina je naš prijatelj za vjek vjekova, za ko zna koliko narednih nekoliko stotina i hiljada godina", rekao je Vučić.\nOn je zamolio ambasadorku Kine Čen Bo da prenese pozdrave kineskom narodu, kineskoj Komunističkoj partiji i njegovom "prijatelju i bratu", kineskom predsedniku Si Đinpingu.\n"Kao što vidite ja to iskreno i slobodno govorim i ne interesuje me ko će mi, i šta u svetu reći, vi ste ti koji nam pomažete da sačuvamo život i da opstane Srbija", rekao je Vučić.\nOn je istakao da će kineskog predsednika kad dođe u Srbiju dočekati "stotine hiljada građana sa većom strašču i emocijama nego bilo ko u svetu".\n"Gotovo da ne bismo imali šansu da pobedimo ovu bolest bez kineske pomoći", rekao je Vučić, navodeći da su Srbi u Prvom svetskom ratu pobedili tifus pa će uspeti i korona virus ako budu disciplinovani i odgovorni.


Milorad Dodik poručio je danas da odbija bilo kakvo uplitanje Amerikanaca u unutrašnja pitanja BiH – eBosna\n– Јutros su Amerikanci pokušali da iskordiniraju tri kabineta članova Predsjedništva BiH da nešto urade, ali ja nisam dozvolio svojim savjetnicima da učestvuju u tome jer, ponavljam, BiH je sastavljena od dva entiteta i tri konstitutivna naroda, a ne od američke Ambasade – rekao je Dodik novinarima na Јahorini.\nNa pitanje novinara da ponovo prokomentariše situaciju u vezi sa donošenjem Nacionalnog godišnjeg programa, Dodik je rekao da se njegov stav zna, a to je da nema ništa od toga.\n– Ništa nije dogovoreno. Gospodin /predsjedavajući Predsjedništva BiH Željko/ Komšić pokušava da spekuliše tako što je tu tačku stavio na dnevni red, ali ja ću da odbijem taj prijedlog. Formiranje Savjeta ministara i dalje je uslov za normalno funkcionisanje vlasti u BiH – naveo je srpski član Predsjedništva BiH.\nDodik je potvrdio da je sa ambasadorom Ruske Federacije u BiH Petrom Ivancovim danas na Јahorini razgovarao o aktuelnim političkim temama, bez ikakve mistifikacije.\n– Potrebno je, prema stavu Ruske Federacije, formirati što prije vlast u BiH, što je nesumnjivo. Oni se boje da BiH ne uđe u još ozbiljniju krizu – rekao je Dodik.


Радионица „Emotional Gates Therapy“ у „Пароброду“\nRadionica „Emotional Gates Therapy“ u „Parobrodu“\nPOSLE uspešne prezentacije u oktobru, po prvi put u Jugoistočnoj Evropi i Balkanu, ovog vikenda u UK Parobrod u Beogradu biće održana radionica nove alternativne terapije i sistema isceljenja „Emotional Gates Therapy“ koja poboljšava zdravlje i blagostanje u svim dimenzijama osobe. Osnivač i predavač je Lionel Gunj.\nRadionica se organizuje u saradnji sa organizacijom Kulturifik i partnerom UK Parobrod. Lepota i efikasnost „Emotional Gates Therapy“ leži u njenoj jednostavnosti, efikasnosti i pristupačnosti, pa posebne veštine i znanja nisu potrebni.\nRadni jezik je engleski, ali će biti obezbeđen i prevod na srpski. Broj mesta je ograničen, a prijave za radionicu vrše se putem email adrese kulturifik@gmail.com ili telefonom 063331291, do petka 17. 3.2017. Radionica se održava u subotu od 9.30 do 16.30 i u nedelju od 9.30 do 15.30 sati.


U BiH se u ovoj godini očekuje ekonomski rast od 3,1 odsto - Privredna štampa\nU BiH se u ovoj godini očekuje ekonomski rast od 3,1 odsto, navodi se u Programu ekonomskih reformi za period 2016-2018. godine, objavila je Srna, a prenosi Capital.ba.\nU narednoj godini očekuje se ekonomski rast od 3,2 odsto, a u 2018. godini od 4,1 odsto.\nOvo bi trebalo dovesti do realnog rasta finalne potrošnje od 1,7 odsto u ovoj godini.\nOsim toga, u ovoj godini očekuje se rast investicija po stopi od 9,6 odsto, tako da bi ukupan rast domaće potražnje trebalo da iznosi 2,9 odsto.\nU ovom programu predviđa se inflacija u BiH za ovu godinu od jedan odsto, kao inflatorna kretanja u narednoj godini od 1,2 odsto, a u 2018.godini 1,5 odsto respektabilno.\nProgram ekonomskih reformi za period 2016-2018. godina usvojio je Savjet ministara BiH i on se dostavlja Evropskoj komisiji, prenosi portal Capital.ba.\nMarkus Krause, član Uprave Addiko Grupacije zadužen za rizike učestvuje u panel diskusiji na prvoj regionalnoj konferenciji o upravljanju rizicima…\nRS naredne godine za otplatu dugova mora izdvojiti 755 miliona KM\nIz budžeta Republike Srpske u narednoj godini za otplatu dugova bit će neophodno izdvojiti 755 miliona KM. Od tog iznosa,…\nNačelnik općine Tešanj Suad Huskić potpisao je ugovor sa 408 studenta o njihovom stipendiranju u školskoj 2015/2016 godini. Općina Tešanj…


Mihajlovićеva i Gonzalеz Karvahal: Srbija i Svеtska banka partnеri u razvoju transportnog sеktora | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Mihajlovićеva i Gonzalеz Karvahal: Srbija i Svеtska banka partnеri u razvoju transportnog sеktora\nMihajlovićеva i Gonzalеz Karvahal: Srbija i Svеtska banka partnеri u razvoju transportnog sеktora\n24.01.2020. - 11:53\nPotprеdsеdnica Vladе Rеpublikе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, razgovarala jе danas sa mеnadžеrkom Svеtskе bankе za transport za Evropu, Karlom Gonzalеz Karvahal, o rеformisanju putnog i žеlеzničkog sеktora u Srbiji, razvoju vodnog saobraćaja, kao i saradnji u oblasti rodnе ravnopravnosti.\n“Svеtska banka jе partnеr Vladе Srbijе i Ministarstva i drago mi jе da smo našu saradnju obogatili i saradnjom u oblasti rodnе ravnopravnosti, gdе smo zajеdno uradili prvu studiju o rodnoj ravnopravnosti u saobraćaju, čijе nalazе ćеmo ugraditi i u transportnе politikе i novu transportnu stratеgiju koju ćеmo raditi”, rеkla jе Mihajlovićеva.\nOna jе rеkla da ćе u narеdnom pеriodu u transportnom sеktoru posеbno biti stavljеn akcеnat na modеrnizaciju žеlеznicе, dodajući da vrеdnost projеkata u tom sеktoru iznosi skoro šеst milijardi еvra.\nGonzalеz Karvahal jе rеkla da jе Svеtska banka vеoma aktivna u rеgionu zapadnog Balkana, gdе nastoji da donеsе najboljе znanjе i praksе i da iskrеnе prеporukе u vеzi sa povеćanjеm konkurеntnosti i еkonomskog rasta.\n“Svеtska banka prеpoznajе Srbiju kao jеdnog od lidеra u projеktu posvеćеnom olakšanju trgovinе i tranporta u rеgionu, čija aktivnost jе važan podsticaj i drugima da idu u istom pravcu”, navеla jе ona.\nGonzalеz Karvahal jе navеla da jе Svеtska banka zaintеrеsovana da pruži podršku i u razvoju planova u oblasti urbanе mobilnosti.


Snežana Jovanović promovisala rad Odbora za bezbednost Opštine Gračanica GracanicaOnline.info Koordinatorke odbora iz regiona Prištine promovisale su svoj rad i podelile promotivni materijal koji osnažuje javnu svest o borbi protiv porodičnog nasilja, zaštiti žena i njihovom položaju u zajedničkom radu sa policijom, opštinama i lokalnim stanovništvom.\nU organizaciji Misije OEBS na Kosovu 10. oktobra u centru Prištine održana je javna promocija foruma za bezbednost zajednica sa ciljem da se u osnaži učešće žena, kako u lokalnim, tako i u opštinskim forumima za bedbednost. Koordinatorke odbora iz regiona Prištine promovisale su svoj rad i podelile promotivni materijal koji osnažuje javnu svest o borbi protiv porodičnog nasilja, zaštiti žena i njihovom položaju u zajedničkom radu sa policijom, opštinama i lokalnim stanovništvom.\nU javnoj promociji je učestvovala i koordinatorka Opštinskog odbora za javnu bezbednost u Opštini Gračanica, Snežana Jovanović, koja je ujedno i predsednik Lokalnog odbora za javnu bezbednost za Kišnicu, Sušicu i Badovac, jednog od najaktivnijih na Kosovu. Jovanovićeva je na promociji ujedno promovisala rad i napore, kako Opštinskog odbora za bezbednost, tako i lokalnih odbora za javnu bezbednost sa teritorije opštine Gračanica, a koji za cilj imaju obezbeđivanje bolje bezbednosti zajednice u opštini Gračanica.\nSnažana Jovanović na zadatku predstavljanja Odbora za bebednost\nOvakav vid promocije foruma za bezbednost zajednica organizovaće se početkom novembra i u Gračanici uz podršku OSCE-a.\nMisija OEBS na Kosovu je pomogla razvoj kapaciteta policije i foruma za bezbednost zajednica. Do danas je širom Kosova formirano 65 lokalnih odbora za javnu bezbednost (LOJB) koji rade zajedno sa lokalnom policijom u rešavanju problema i bezbednosnih izazova. Opštinski odbori za bezbednost (OOBZ) su formirani u 34 opštine. U njima je povećano učešće ali i dalje sa zabrinjavajućim rodnim disbalansom u članstvu.\nU Strategiji za bezbednost zajednice i Akcionom planu od 2018-2023 se kaže da treba više raditi na povećanju učešća žena u forumima i drugim bezbednosnim mehanizmima. Samo 71 žena od 466 članova učestvuje u svim formiranim Lokanim odborima za bezbednost (LOJB), a nešto preko 15% na osnovnom nivou i nivou sela, sa svega nekoliko žena koje predsedavaju zajednicu u forumima. Samo 103 žene od 700 članova, učestvuje u 34 formirana opštinska foruma,što znači 14.7% na opštinskom bezbednosnom nivou.\nU policijskom regionu Priština sa blizu 500.000 stanovnika, žene se suočavaju sa značajnim sigurnosnim i bezbednosnim izazovima. Prema tvrdnjama Policije Kosova, 80% žrtava porodičnog nasilja i 95% žrtava trgovine ljudima su žene. Rodna neravnopravnost u bezbednosnim forumima i nedostatak podsticajnih lokalnih politika koje se bave ovim problemima, zahtevaju dodatne napore kroz zagovaranje i povećanje javne podrške.\nStari školski dnevnik odlazi u istoriju\nObjavljeno 12. oktobra 2018. by Ivan MiljkovićU kategoriji DruštvoTagged Odbor za bezbednost, OEBS, Snežana Jovanović\n20. juna 2019., 15:47


Šef NATO upozorava na nuklearne pretnje iz Severne Koreje i Rusije\nGneralni sekretar NATO-a, Jens Stoltenberg, govori na Minhenskoj bezbednosnoj konferenciji u Minhenu, Nemačka, 16. februrara 2018.\nPrvi čovek NATO-a izjavio je da je Alijansa odlučna da izbegne novu trku u naoružanju sa Rusijom, ali je upozorio da Moskva razvija novo nuklearno oružje koje predstavlja pretnju Zapadu.\n"Rusija modernizuje svoje nuklearne sposobnosti, razvija nove nuklearne sisteme i povećava značaj nuklearnog oružja u svojoj vojnoj strategiji. To je razlog za ozbiljnu zabrinutost", rekao je u petak generalni sekretar NATO-a, Jens Stoltenberg, obraćajući se delegatima trodnevne bezbednosne konferencije u Minehnu.\nPolitički i vojni lideri iz zemalja širom sveta okupili su se u južnom nemačkom gradu kako bi raspravljali o pitanjima odbrane, usred rastućih sumnji u očuvanje postojećeg globalnog poretka.\nVideo: Šef NATO-a upozorava na rastuću nuklearnu pretnju od Severne Koreje i Rusije\nStoltenberg je rekao da je NATO odlučan da izbegne novi Hladni rat. On je pozdravio početne planove Evropske unije za bližu saradnju po pitanju odbrane, pod sporazumom potpisanim u decembru, poznatim Trajna strukturna saradnja (PESCO).\n"Postoji mogućnost za dalje jačanje evropskog stuba unutar NATO-a i doprinos za bolje raspoređivanje tereta. Ali, mogućnost dolazi uz rizike. Rizik je slabljenje transatlantskih veza, rizik dupliciranja onoga što NATO već radi", rekao je Stoltenberg u petak.\nTransatlantski i evropski\nOva zabrinutost čula se i u Sjedinjenim Državama poslednjih nedelja. Međutim, nemačka ministarka odbrane, Ursula fon der Lejen, rekla je na konferenciji da su takvi strahovi neumesni.\n"Želimo da ostanemo transatlantski u našem gledanju, ali takođe da postanemo više evropski. Početni korak je napravljen. Prošlog decembra konačno smo započeli sa planovima za evropsku odbrambenu uniju. Na neki način smo krenuli sa radom na izgradnji evropske armije".\nVašington je učestalo pozivao evropske saveznike da povećaju izdavanja za odbranu.\nAmerički državni sekretar, Džim Matis, bio je prisutan u Minhenu u petak, ali se nije obratio učesnicima konferencije.\nPomešani američki signali\nAnalitičar i profesor sa univerziteta Sent Galen u Švajcarskoj, Džejms Dejvis, koji je učestvovao u radu konferencije, kaže da SAD šalju pomešanje signale svojim saveznicima.\n"Imamo to da Amerikanci pojačavaju svoje prisustvo duž istočnog krila NATO-a. Tako, nivo predanosti, realne predanosti američkih sposobnosti, čini se da je zapravo redefinisan. Ali na političkom nivou, na nivou političkog vođstva, strategijskog vođstva, mislim da ljudi osećaju nedostatak glasa", kaže Dejvis za Glas Amerike.\nGeneralni sekretar UN, Antonio Gutereš, govori na Minhenskoj bezbednosnoj konferenciji u Minhenu, Nemačka, 16. februara 2018.\nU međuvremenu, generalni sekretar Ujedinjenih nacija, Antonio Gutereš, rekao je da balansiranje na ivici rata zbog nuklearnog programa Severne Koreje može biti izbegnuto.\n"Rekao bih da su dva ključna igrača u ovoj krizi, Sjedinjene Države i Severna Koreja, u stanju da sednu zajedno i vode smislenu diskusiju po ovim temama. Verujem da su Sjedinjene Države spremne da to urade, a poslednje izjave potpredsednika (Majkla Pensa) demonstriraju da je apsolutno suštinski važno da se održi pritisak na Severnu Koreju i da se ubedi Severna Koreja da je apsolutno od životnog značaja za njih da sednu za sto i da budu u stanju da pronađu način da ta denuklearizacija, mirna denukelarizacija, Korejskog poluostrva bude moguća."\nAmerički savetnik za nacionalnu bezbednost, Herbert Rajmond Mekmaster, trebalo bi da se obrati konferenciji u subotu i trebalo bi da govori o zabrinutosti zbog severnokorejskog nuklearnog programa i predanosti Sjedinjenih Država NATO-u.


Efikasna organizacija poreskih administracija\nCentar za razvoj finansija (CEF) organizovao je seminar na temu „Efikasna organizacija poreskih administracija“ u periodu od 12. do 14. oktobra 2009. godine u Ljubljani. Na seminaru su razmatrani:\n* različiti aspekti organizacija poreskih administracija zemalja članica;\n* odnos Ministarstva finansija i poreske administracije i\n* odnos poreske administracije i carine.\nDelegaciju Poreske uprave činili su pomoćnik direktora Poreske uprave za obrazovanje i komunikaciju Zoran Vasić, pomoćnik direktora Poreske uprave za kontrolu Žarko Savić i načelnik Odeljenja za komunikaciju Srđan Petković.\nO sadašnjoj i budućoj organizacionoj strukturi Poreske uprave Republike Srbije, načinu organizovanja i funkcionisanju govorio je pomoćnik direktora Poreske uprave za obrazovanje i komunikaciju Zoran Vasić. On je istakao da je Poreska uprava Republike Srbije u ovom trenutku organizovana u 207 organizacionih jedinica i da su u organizovanju primenjena dva osnovna principa: funkcionalni i teritorijalni, uz postojanje posebnog organizacionog dela Poreske uprave koji administrira najveće poreske obveznike – Centar za velike poreske obveznike. Istakao je nedostatke u postojećoj organizaciji sa aspekta efektivnosti i efikasnosti rada.\nPrisutnima je prezentirana moguća organizaciona šema, s obzirom da je rešenjem direktora Poreske uprave Republike Srbije formiran tim sa oročenim zadatkom za izradu predloga organizacije Poreske uprave. Izložena organizaciona šema rukovođena je osnovnim principima racionalizacije Poreske uprave, podizanja njene efikasnosti uz sniženje troškova rada i korišćenje informacionih tehnologija, kao i prelaska sa ličnog na bezlični kontakt u komunikaciji sa poreskim obveznicima.


Razgovori Vašington - Moskva o nuklearkama u Iranu - 2002-07-31\n31 jul, 2002\nSAD se vec dugo vremena protive ulozi Rusije u pomoci Iranu da zavrsi nuklearnu elektranu u Bušeru, koja se sa prekidima gradi jos od islamske revolucije u toj zemlji, 1979. godine. Medjutim, administracija predsednika Buša je povecala nastojanja da ubedi Moskvu da obustavi saradnju sa Iranom u domenu nuklearne tehnologije, nakon proslonedeljnog saopstenja o desetogodisnjem ruskom planu za izgradnju jos pet reaktore u Iranu, pored nuklearne elektrane koja bi uskoro trebalo da bude zavrsena u kompleksu Bušer, u Persijskom zalivu. Na konfereniciji za stampu, pedstavnik Drzavnog sekretarijata, Filip Riker, izjavio je da SAD veruju da takva saradnja pomaze Iranu da unapredi svoj “ambiciozni” program za proizvodnju nuklearnog oruzja i da bi prekid takve saradnje u stvari bio u strateskom interesu Rusije.\n“Uznemirava nas da Rusija razmatra mogucnost da pomogne u izgradnji novih reaktora u Iranu. Mi vec duze vremena izrazavamo nasu zabrinutost u vezi sa tim i postojano smo apelovali na Rusiju da prekine svaku saradnju sa Iranom u oblasti nuklearne tehnologije, ukljucujuci pomoc za okoncanje izgradnje reaktora u Bušeru. Svakako smatramo da ce te akcije biti u najboljem interesu Rusije, u smislu njene vlastite bezbednosti. Doprinos u izgradnji iranskog nuklearnog oruzja bi bio kontraproduktivan u odnosu na sire strateske interese Rusije.”\nRiker je rekao da je interesantno da Iran smatra da su mu potrebne nuklearne elektrane, posto ta zemlja ima tako velike zalihe nafte i gasa. On je rekao da su SAD zabrinute da je izgradnja nuklearnih elektrana od strane Irana pokusaj da se unapredi tajni program izgradnje nuklearnog oruzja. Rusija insistira da je unosna poslovna saradnja u oblasti nuklearne tehnologije sa Iranom striktno namenjena civilnim ciljevima i da ce elektrana u Bušeru biti pod medjunarodnim nadzorom. Americki funkcioneri smatraju da bi iranski naucnici za izgradnju nuklearnog oruzja mogli da steknu korisno iskustvo na osnovu operisanja nuklearnom elektranom cak i u slucaju da se nuklearni materijali ne odstrane. Isti predstavnik je rakao da je pomoc Rusije u oblasti nuklearne tehnologije postala kljucno pitanje za americku delegaciju visokog nivoa, koja boravi u poseti Moskvi, radi ranije zakazane runde razgovora o sprecavnaju sirenja nuklearnog oruzja. U sastavu americke delegacije sa nalazi i sekretar za energetiku, Spencer Ejbrehem, i sef za kontrolu oruzja, John Bolton. Reaktor u Bušeru bi trebalo da poène sa radom pred kraj iduce godine, ili pocetkom 2004. U jucerasnejm izvetaju u listu “Vašington Post” se navodi da je izgled za postojanje nuklearne elektrane u Iranu jedna od glavnih briga americkih i izraelskih nuklearnih strucnjaka. U istom listu se kaze da neki funkcioneri Pentagona tvrde da bi taj objekat trebalo unsititi, pre nego sto primi prvi tovar nuklearnog goriva. Upitan o izvestaju u “ Wašington Postu”, americki predstvnik Riker je rekao da je ideja ”o takvoj vrsti napada ”poptuno hipoteticna i spekulativna ”. On je dodao da je administracija sada usredsredjena na diplomatske razgovore sa Moskvom.


CarGo uveo besplatne usluge za medicinske radnike (VIDEO) | Novinska agencija Beta\nEKONOMIJA | 23.03.2020 12:35 > 23.03 12:41\nCarGo uveo besplatne usluge za medicinske radnike (VIDEO)\nCarGo je uveo besplatne usluge prevoza za sve medicinske radnike, saopštio je danas na konferenciji za novinare direktor kompanije "CarGo Technologies" Vuk Guberinić.\nNova funkcionalnost aplikacije CarGo "Medical" svim lekarima, medicinskim sestrama i tehničarima i drugim zaposlenima u zdravstvenim ustanovama omogućiće besplatno korišćenje CarGo usluge svakoga dana od posla do kuće i obrnuto.\n"Zdravstveni radnici vode bitku za život svih nas na prvoj liniji fronta, a mi iz pozadine moramo da učinimo sve da im pomognemo i olakšamo svaki dan", poručio je Guberinić.\nNova funkcionalnost će postati aktivna već danas za Android korisnike, a u narednim danima i za Ajfon korisnike.\nGuberinić je objasnio i da će besplatna CarGo usluga moći da se poruči jednim klikom na "Medical" opciju u aplikaciji, a prilikom ulaska u automobil potrebno je samo da zdravstveni radnik pokaže svoju identifikaciju.\n"Za korišćenje usluge neophodno je da zdravstveni radnici imaju instaliranu CarGo aplikaciju na svom telefonu, a ova usluga će biti dostupna potpuno bezkontaktno", rekao je Guberinić.\nPrema njegovim rečima, kompanija CarGo pored poštovanja preporuka nadležnih preduzima dodatne mere dezinfekcije opreme.\n"Radimo sve da kontinuirano obezbedjujemo zaštitnu opremu za sve koji pružaju uslugu. Sada radimo na nabavci zaštinih pregrada – kako bismo potpuno zaštitili članove koji pružaju uslugu i članove koji uslugu koriste", naglasio je Guberinić.\nOn je najavio da tim inženjera radi na tome da napravi još jednu dodatnu funkcionalnost aplikacije koja će uskoro biti dostupna, a olakšaće neophodne mere izolacije i omogućiti da ljudi ostanu kod kuće u najvećoj meri.


Sindikat fudbalera » FIFPro Kongres u Kairu\nFIFPro Kongres u Kairu\nKongres FIFPro-a održan je od 4. do 8. decembra u Kairu. Prestonica Egipta ugostila je delegate iz 63 države članice Međunarodne konfederacije sindikata profesionalnih fudbalera i mnogobrojne goste.\nFilip Pjat je reizabran za predsednika FIFPro-a i on će tu funkciju obavljati i naredne četiri godine.\nNa Kongresu su izabrane i dve nove članice FIFPro borda, Karolina Džonson, bivša reprezentativka Švedske i Kamil Garsija fudbalerka iz Čilea.\n“Zaista mi je drago što su delegate imali poverenja u mene, ponosna sam i mislim da možemo mnogo da uradimo za ženski fudbal” – rekla je Karolina nakon glasanja.\nNovi punopravni članovi FIFPro postali su sindikati fudbalera iz Makedonije, Gabona, Hondurasa i Paname dok su u kandidate za članstvo promovisani sindikati iz Južne Koreje, Bosne i Hercegovine, Kenije i Meksika.\n“Članstvo u FIFPro donosi nam više pravne i finansijske pomoći od FIFPro-a kao i veću pregovaračku moć koja nam je zaista potrebna da bi poravili stanje u makedoskom fudbalu” – izjavio je Panče Kumbev prilikom promocije.


Izvor: JužneVesti.com, 29.Nov.2021, 10:02\nPoveo je niški klub sa 5:0 u prvom minuta na početku utakmice i to je bilo jedino vođstvo do kraja meča domaćina. Ubrzo su gosti >> Pročitaj celu vest na sajtu JužneVesti.com << došli do preokreta i vođstva, koje nisu ispuštali do poslednjeg minuta utakmice. Neizvesno je bilo do poluvremena, a meč je odlučen u trećem periodu koji su gosti dobili sa 15:8.\nU istoj grupi Druge košarkaške lige do pobede je došao i surdulički Radnik koji je debitant u tom takmičenju.\nSa 91:68 pobeđena je ekipa Železničara, u meču u kome su domaćina predvodili Škundrić sa 20 i Petrović sa 18 poena.


Jovanović: "Oluja" tužni epilog neodgovorne politike i zločina\nJovanović: „Oluja“ tužni epilog neodgovorne politike i zločina\nTanjug 5. avgusta 2018. 15:47\nBEOGRAD – Predsednik Liberalno-demokratske partije Čedomir Jovanović smatra da je akcija „Oluja“ tužni epilog neodgovorne politike Srbije i zločina za koje je odgovorna Hrvatska, a koja, kako je dodao, obavezuje na razum i drugačiji politički kurs kojim se svi u regionu moraju kretati.\n„Politika mora da čuva ljude, a ovde ih je previše često žrtvovala. Stradanje Srba – od Hrvatske preko Bosne i Hercegovine, do Kosova – nije samo odgovornost onih sa kojima smo bili u sukobu, već i nas samih“, naveo je Jovanović u pisanoj izjavi povodom godišnjice „Oluje“, akcije hrvatske vojske i policije u kojoj je ubijeno i proterano hiljade Srba iz Hrvatske.\nDodao je da je bez sumnje za zločine u „Oluji“ je odgovorna hrvatska država, ali i napomenuo da se isticanjem samo te činjenice ne sme amnestirati ona srpska politika koja je odgovorna za manipulisanje nacionalizmom i koja je, kako je naveo, zloupotrebila i Srbe u Hrvatskoj, BIH i na Kosovu, kao i samu Srbiju, tako što ih je gurnula u ratove umesto da ih od njih zaštiti.\n„Postali smo osramoćen narod gubitnika, na rubu biološkog opstanka, neshvaćen od gotovo svih istorijskih saveznika, narod koji je na kraju završio u zbegu kakav savremena Evropa ne pamti. Zato opominjuće datume, poput ‘Oluje’, moramo iskoristiti da kao zrelo i normalno društvo razmišljamo o alternativi sukobima i mržnji, da ne doprinosimo nestabilnosti koja iznova preti da surva ceo region u propast iz koje neće biti povratka“, napomenuo je lider LDP-a.


Saradnja Srpske sa dijasporom važna je zbog očuvanja nacionalnog identiteta i zaštite kulturne baštine svih ljudi porijeklom iz Srpske koji žive širom svijeta, poručili su predstavnici najviših institucija Srpske sinoć u Eslingenu pored Štutgarta, gdje je održano Zavičajno veče.\nDruženje dijaspore sa predsjednikom Srpske Miloradom Dodikom, predsjednicom Vlade Željkom Cvijanović i ministrima organizovala su srpska zavičajna udruženja i Predstavništvo Republike Srpske u Njemačkoj.\nPodsjećamo, predsjednik i premijer Srpske sastali su se juče u Beču s predstavnicima srpske dijaspore.\nPrisustvovali su i "Srpskom festu", koji se prvi put održava u tom gradu. Istaknut je značaj okupljanja srpske zajednice i kulturno-umjetničkih društava, jer se na taj način čuva srpski jezik i identitet.\nDelegacija Srpske prisustvovala je i "Multi-kulti festu" u Leobersdorfu.\nsrpska dijaspora Štutgart Milorad Dodik Željka Cvijanović


Radionica za decu u Nišu - prave zamkove i uče o Nemačkoj\nIzvor: JužneVesti.com, 22.Nov.2019, 10:39\nDeca uzrasta od 8 do 12 godina mogu učestvovati na besplatnoj kreativnoj radionici na kojoj će praviti zamkove od recikliranog materijala i naučiti nešto više o kulturi Nemačke. Radionica se održava u subotu, 23. novembra od 11 do 13 sati u EU info kutku.\nRadionicu će voditi nastavnica likovne kulture iz Osnovne škole “Ivan Goran Kovačić” Ana Ranđelović, a mališani će kroz igru i kreativni rad >> Pročitaj celu vest na sajtu JužneVesti.com << učiti o Nemačkoj.\nDeca će na radionici praviti dvorce koristeći reciklirane materijale kao što su papirne kutije, ambalaža od hrane, rolne papira i drugi materijali - navode u EU info kutku.\nBroj mesta je organičen, pa je potrebno najaviti učešće na radionici mejlom na officenis@euinfo.rs ili telefonom na 018/254-461, najkasnije do petka 22. novembra u 19 sati.\nUčešće na radionici je besplatno, a sve potrebne materijale za rad obezbeđuje EU info kutak.


U poseti Skupštini Srbije na Međunarodni dan starijih osoba | Amity\nU poseti Skupštini Srbije na Međunarodni dan starijih osoba\nNa inicijativu Kancelarije za ljudska i manjinska prava, realizovali smo posetu delegacije starijih osoba Skupštini Srbije, u subotu, 1. oktobra 2016., a povodom obeležavanja Međunarodnog dana starijih osoba.\nDomaćini su nam bili prof. dr Vladimir Marinković, potpredsednik Skupštine i direktorka Kancelarije za ljudska i manjinska prava, gospođa Suzana Paunović. U prijatnoj atmosferi, vodio se razgovor o položaju i životu starijih u Srbiji danas i davani predlozi na koje se sve načine njihov položaj može unaprediti.\nPredstavnici starijih osoba su uglavnom govorili da stariji ljudi nisu zahtevni, ne očekuju mnogo od države u ovim teškim vremenima, ali da to država ne sme da zloupotrebi, pa da ne čini starijima i ono što je u obavezi i što bi mogla.\nUkazivali su na diskriminatorna ponašanja koja se prema njima čine od strane mlađih, a ponekad i od institucija sistema i dali nekoliko predloga kako se stvari na tom planu mogu popraviti. Predlažu da treba organizovati i realizovati mnogo više preventivnih programa, koji bi promovisali međugeneracijsku solidarnost na jednoj strani, a na drugoj aktivno starenje i zdrave stilove života.\nSmatraju da bi susreti, razgovori i razmena novih znanja i iskustava između dece i mladih sa jedne strane i starijih sa druge strane, u mnogome doprineli povećanju međugeneracijskog razumevanja i smanjenju jaza između generacija. Takođe, predlažu da se organizuje društveno koristan rad za decu i mlade sa jedne strane, a sa druge strane, da se u većoj meri koristi iskustvo i znanje starijih. Veruju da među starijima ima toliko znanja i iskustva i spremnosti kod pojedinaca, da bi mogli volonterski da podučavaju i pomažu ne malom broju dece i mladih.\nDomaćini se slažu sa inicijativama starijih, a gospodin Marinković je navodio primer Nemačke, koja koristi znanje i iskustvo seniora, da daju doprinos, ne samo Nemačkoj državi i narodu, već i međunarodnoj zajednici, kroz volonterske angažmane.\nSložili smo se da je Međunarodni dan starijih odlična prilika da se ukaže na značajne doprinose koje su stariji već dali i danas daju društvu i zajednici, ali da to ne treba činiti samo jednom godišnje, već da to bude svakodnevni stil ponašanja.\nOva poseta je bila i odlična prilika da se upoznamo sa istorijom zgrade Skupštine, od momenta početka njene gradnje, 1907. godine, kao i sa unutrašnjim rasporedom prostorija i znamenitostima koje se u njima nalaze.\nNiko iz naše dvanaestočlane delegacije nije ostao ravnodušan nakon ove posete. Oduševila ih je neposrednost, otvorenost i odlučnost domaćina da će više činiti na poboljšanju položaja starijih ljudi, a i to što su imali prilike da sednu u poslaničke klupe i uđu u druge važne prostorije Skupštine. Najjači utisak na sve je ostavio diplomatski salon, posebno nameštaj i luster u njemu, kao i biblioteka, u kojoj je više od 6,5 hiljada knjiga.\nTag: amity, dan starih, nadežda satarić, skupstina srbije


► Krkobabić: Državno poljoprivredno zemljište danas je najvažnija tema\n14.05.2019 Novi Sad\n"Mi radimo zajedno, partneri su nam i ljudi iz medija. Ovaj posao, bez ovakvog odnosa i osnivanje 400 zadruga za dve godine, ne bi nam uspelo. Zadrugarstvo je probuđeno. Hajde da kažemo da ono više nije usputna nostalgija da bi se stariji setili kako je bilo, već je to imperatviv vremena", kazao je on.\nDodao je da će jedno po jedno gazdinstvo da nestane ukoliko se ne udruže, i da poslednji podaci govore da je drastično smanjen broja poljoprivrednih gazdinstava i sela, što predstavlja bezbednosni problem, pa je vraćanje zadrugarstva i buđenje sela "ključna stvar od nacionalnog značaja".\nDržava, kako je ocenio, "mora da izvoji mnogo veća sredstva, koja su trenutno odvojena za neke druge namene, ako želimo ovo da rešimo".\nPredsednik Zadružnog saveza Vojvodine Radislav Jovanov rekao je da bi ;odluka o izdavanju državnog zemljišta mladima bila "korak napred".\n"Ako želimo da obezbedimo život na selu i uključimo mlade, to su pitanja koja se moraju rešavati i da im se obezbedi određena površina zemljišta", dodao je Jovanov i rekao da se takav model primenjuje u Sloveniji koja je zemlja EU.


Pomoćniku direktora vladine Kancelarije za Kosovo i Metohiju Petru Petkoviću nakon četiri i po sata koje je proveo na Jarinju dopušteno je da uđe na sever pokrajine, gde u selu Kamenica zajedno sa kandidatom Srpske liste Zoranom Todićem treba da učestvuje na tribini pred izbore u nedelju.\nPetković je nakon što je stigao u Leposavić izjavio novinarima da je bio zaustavljen i to, kaže, brutalno na Jarinju gde je proveo četiri i po sata i to pod izgovorom da mu je potrebna najava i odobrenje takozvanog Ministarstva spoljnih poslova takozvanog Kosova: "To je apsolutno neistina, reč je o grubom kršenju sporazuma o slobodi kretanja i drugog sporazuma o zvaničnim posetama gde moj rang pomoćnika direktora Kancelarije za Kosovo i Metohiju ne potpada pod njega". Istakao je da je njegovo zaustavljanje još jedan u nizu pokazatelja svih pritisaka koji dolaze iz Prištine pogotovo u vreme izborne kampanje i to da bi se Srbi zastrašili i da bi se u atmosferi neizvesnosti vodila kampanja.\n- To su i pritisci i pokušaji iz Prištine da se na sve načine osujeti pobeda Srpske liste u četiri opštine na KiM. Posle četiri i po sata, a ja sam bio spreman da tamo ostanem koliko god je potrebno, ušao sam na KiM, jer se radi o grubom kršenju sporazuma i oni su na kraju to morali i da priznaju i ovde sam sa našim narodom - naveo je Petković.\nPozvao je još jednom sve građane na severu KiM da izađu u nedelju na izbore, koje je okarakterisao kao izbore za ili protiv opstanka srpskog naroda na KiM: "Zato su izbori još jedna prilika da pozovem sve građane na severu KiM da izađu i glasaju za SL, jer samo tako bićemo u prilici da sačuvamo kontinuitet politike Vlade Srbije, predsednika Aleksandra Vučića i direkora Kancelarije za KiM Marka Đurića".\nPomoćnik direktora Kancelarije za Kosovo i Metohiju zaustavljen na Jarinju\nSTOP NA JARINJU I ZA SLIKE Otkazana izložba akademske slikarke, nije mogla na Kosovo jer nije bilo zvaničnog obaveštenja\nĐurić: Borba za Trepču neće stati


Potres uznemirio Sarajlije - Bportal.ba - Najvažnije vijesti iz BiH\nKratak i snažan potres uznemirio je večeras stanovnike Sarajeva. Potres se osjetio nesto prije 23 sata.\nU Federalnom hidrometeorološkom zavodu potvrdili su nam da je došlo do seizmološke aktivnosti, ali preciznije informacije nam još uvijek ne mogu dati.\nKako saznajemo od građana, potres se značajno osjetio na području Bjelava i Breke. Uznemireni građani su večeras u nekoliko navrata pozvali i policiju, kako bi se raspitali o onome što se dogodilo, potvrđeno nam je u MUP-u KS.\nNa društvenim mrežama, među Sarajlijama se spekulisalo i o mogućoj eksploziji plina, ali MUP-u KS ništa nije prijavljeno.\nOznačeno: sarajevo, zemljotres\nSrebrenica: Velika potraga za nestalom Salihom Omerović\nPripadnici Federalne uprave civilne zaštite, njih oko stotinu, i jutros nastavljaju potragu za Salihom Omerović (54) čiji su nestanak Policijskoj stanici Srebrenica u ponedjeljak 15. aprila prijavili članovi porodice, saopćeno je iz Federalne uprave civilne zaštite. Pridružili su im se i danas mještani i članovi porodice, a pretraživat će u rejonu naselja Baćuta, Gaj, Kojišina, […]


Prvi Sajam OCD jugozapadne Srbije | odgovornoposlovanje.rs\nNovi Pazar, 21. april 2015. – Sve što niste znali o udruženjima građana, a niste imali priliku da pitate. U Novom Pazaru će se 22. aprila održati Sajam organizacija civilnog društva (OCD) jugozapadne Srbije, koji organizuje TACSO resurs centar. Sajam će početi u 10:30h na prostoru pešačke zone i u holu Kulturnog centra. Na sajmu će učesvovati organizacije civilnog društva iz 8 opština iz regiona (Ivanjica, Nova Varoš, Novi Pazar, Priboj, Prijepolje, Raška, Sjenica, Tutin). Tokom sajma OCD će imati priliku da svoje aktivnosti predstave građanima.\nCilj održavanja Sajma je promocija rada i povećanje vidljivosti OCD u svojim lokalnim zajednicama, kao i njihovo umrežavanje i uspostavljanje međusobne saradnje sa lokalnim samoupravama i medijima. Pored predstavljanja na otvorenim uličnim štandovima, organizacije će imati mogućnost da javno prezentuju svoje uspešne projekte i aktivnosti. Takođe, biće organizovana i debata u kojoj će pored OCD učestvovati predstavnici/ce lokalnih samouprava, a na kojoj će se govoriti o uključivanju OCD u procese donošenja propisa, kao i njihovog transparentnog finasiranja iz lokalnih i nacionalnih budžeta.\nTokom sajma, prisutni će imati priliku da saznaju koju vrstu usluga pruža Resurs centar, kao i koje od usluga da odaberu u cilju jačanja kapaciteta svojih organizacija.\nCilj delovanja Resurs Centra je pružanje podrške radi stvaranja jačeg civilnog društva i podsticajnog okruženja za njegovo funkcionisanje, kao i održivosti TACSO funkcija po završetku projekta 2017. godine. Konzorcijum koji je izabran da bude TACSO Resurs Centar u Srbiji predvode Građanske inicijative, Kuća ljudskih prava, Centar za razvoj neprofitnog sektora i Fondacija za nove komunikacije Dokukino, koja će predstaviti novi program donacija Erste Banke pod nazivom Superste. Projekat Tehničke podrške organizacijama civilnog društva podržan je od strane EU. Cilj delovanja Resurs Centra je pružanje podrške radi stvaranja jačeg civilnog društva i podsticajnog okruženja za njegovo funkcionisanje, kao i održivosti TACSO funkcija po završetku projekta 2017. godine.\nZa više informacija kontaktirajte PR menadžerku Građanskih inicijativa Višnju Filipović na 060/3624001 ili putem emaila visnja@gradjanske.org.


Poziv građanima Mostara da nominiraju temu za Skupštinu građana – Hercegovina.in\nPoziv građanima Mostara da nominiraju temu za Skupštinu građana\nDeliberativni proces u sklopu projekta “Razvoj demokratskog sudjelovanja u Gradu Mostaru” kreće sa prvom fazom, u cilju pripreme Skupštine građana koja bi se trebala održati u Mostaru u 7. mjesecu 2021. godine. Svi građani i građanke Mostara koji žive na prostoru grada su pozvani da predlože temu za diskusiju od znatne važnosti za njih, koja bi mogla biti raspravljana tokom Skupštine građana i o kojoj bi raspravljale lokalne vlasti u kasnijoj fazi projekta.\nUkoliko ste iz Mostara, molimo Vas da kliknete na http://ankete.ba/gradiMO da predložite temu koja bi potencijalno mogla biti predmet deliberacije na Skupštini građana. Anketa će biti dostupna do 26. 4. 2021. godine.\nZa sve dodatne informacije o procesu deliberacije i projektu, dostupna je posebno posvećena web stranica: https://mostargradimo.ba/\nRealizaciju ovog projekta podržava Kongres lokalnih i regionalnih vlasti u suradnju s Gradom Mostarom.\nPrethodni članakU Tihaljini spriječeno krijumčarenje migranata iz Turske\nSljedeći članakU Kotoru nestala sedmogodišnja djevojčica, stotine ljudi je traži


Šta je to što čeka novog gradonačelnika Beograda - www.lobi-info.rs\nMarija K. 26. januara 2018., 13:59 4.2k Views\nU moru problema i projekata izdvojilo se deset najbitnijih, najkompleksnijih, od kojih neke probleme, iz objektivnih ili subjektivnih razloga, nije uspela do kraja da reši nijedna prethodna gradska vlast.\nNaplata prevoza opada iz godine u godinu, skoro polovina putnika se švercuje, a Beograd izdvaja stotine miliona evra za gradski prevoz. Kako ne bi došlo do kolapsa, novi gradonačelnik moraće da reši problem na kreativniji način od svojih prethodnika.\nGrađani se ne bi ljutili ako bi prevoz bio daleko bolji\nNadamo se da će uzeti i obzir i mogućnost razrade projekta besplatnog gradskog prevoza po ugledu na mnoge uspešne evropske gradove, koji prevoz finansiraju od taksi koje plaćaju firme, a ne građani.\nU poslednje dve godine tri puta je povećan broj dece koja pohađaju obdaništa. Prema zvaničnim podacima na listama čekanja je oko 3.500 mališana, nezvanično verovatno i više. Ko će biti gradonačelnik koji će prvi ukinuti liste čekanja?\nSamo ove godine na ulicama Beograda se našlo više od 50.000 novih automobila (prvi put registrovanih), pa ne čudi što su saobraćajnice sve zagušenije.\nDa bi se to sprečilo neophodno je završiti Obilaznicu oko Beograda, Unutrašnji magistralni prsten, Novi savski most, tunel od Savske do Dunavske padine i onaj od Hipodroma do Banjice, Most na Adi Huji….\nPančevac čeka svoju sanaciju već dugi niz godina\nU ovom slučaju, puno posla i veliki projekti. Nadajmo se da će most na Adi Huji konačno doći na red, mada ne bi nam smetalo ni jedno temeljno „osvežavanje“ Pančevačkog mosta.\nU Beogradu se, definitivno, nikada nije toliko gradilo kao prethodnih godina. Kako legalno, tako i nelegalno. Uostalom i gradski menadžer Goran Vesić je potvrdio da na pet legalnih, dolazi jedna divlja gradnja. Gradska vlast, do sada, nije uspela da se izbori sa ovom pojavom, ali će neko posle izbora morati.\nIako se nekada čini da ih je manje na ulicama, da nema toliko problema kao ranijih godina, nelagalni taksisti ipak krstare prestonicom i varaju Beograđane i turiste. Posebno je to slučaj oko noćnih klubova, železničkih i autobuskih stanica, naročito pred praznike…\nVerovali ili ne, ali u 21. veku trećina Beograda je i dalje bez kanalizacije! Ovo je jedan od najkompleksnijih, definitivno i najskupljih izazova sledeće vlasti. Čitava naselja, pa i veći delovi pojedinih opština imaju probleme sa vodom i kanalizacijom.\nNajbolnija tačka leve obale, kanalizacija na koju građani čekaju decenijama.\nSadašnja vlast je najavila rešavanje ovog problema do 2025. godine, a mi moramo priznati da nam je ovo jedna od omiljenih tema i da ćemo nastaviti da pratimo, kako obećanja, tako i rad na stvarnoj izradi kanalizacije za levu obalu opštine Palilula.\nIako ne spada striktno pod gradski nivo, neophodna je veća bezbednost Beograđana na ulicama. Malo-malo pa čujemo za neku pucnjavu ili ubistvo na ulicama, zakazane navijačke tuče, bahanalije u školskim dvorištima, nesreće na igralištima, gradilištima…\nProblem koji je dobro poznat na levoj obali\nNema vlasti koja ga nije najavljivala i obećavala, ali ga nijedna još nije realizovala. Menjale su se makete i trase linija, ali je sve ostajalo mrtvo slovo na papiru. Čini se da je zbog sve većih saobraćajnih gužvi ipak kucnuo čas, a budući gradonačelnik mogao bi da ostane zapamćen po tome što je ostvario san Beograđana.\nNovi gradonačelnik Beograda moraće da „zasuče rukave“, jer Beograđani znaju šta žele i pamte šta im je obećano.\nPrethodna objava Gradonačelnik ponovo obećao kanalizaciju i asfaltiranje ulica\nSledeća objava U februaru dva besplatna koncerta na levoj obali


Prvi potpredsednik Vlade i ministar spoljnih poslova Republike Srbije Ivica Dačić sastao se 9. novembra u Beču sa svojim kolegom, ministrom inostranih poslova Austrije, Sebastijanom Kurcom.\nMinistar Kurc čestitao je Srbiji na Izveštaju Evropske komisije, koji na pozitivan način ocenjuje napredak Srbije ka EU, istakavši da će Austrija i dalje podržavati evropski put Srbije.\nMinistar Dačić zahvalio je austrijskom kolegi i Austriji na podršci koju pružaju Srbiji. „Izveštaj Evropske komisije o napretku Srbije na pozitivan način komentariše ono što je Srbija uradila, a mi ćemo uzeti u obzir i komentare za stvari koje tek treba da se urade u narednom periodu, izjavio je ministar Dačić.\nMinistar Dačić i ministar Kurc razgovarali su i o uzajamnom priznavanju vozačkih dozvola. MIP Kurc je rekao da austrijska strana postupak u vezi sa tim privodi kraju i da vrlo brzo treba očekivati pozitivan odgovor.\nŠef srpske diplomatije je izrazio nadu da će proces pregovaranja sa EU biti gotov do 2020. godine.\n"Nesporno je da naš strateški cilj jeste ulazak u EU i trudićemo se da do kraja godine bude otvoreno još neko pregovaračko poglavlje, a da naš proces pregovaranja bude završen do 2020. Trudićemo se da dođe i do dijaloga sa Prištinom, a i da se učvršćuju odnosi sa našim komšijama, ali i zemljama EU", zaključio je Dačić.


Đorđević pristao da vodi košarkašku reprezentaciju Srbije | SEEbiz.eu\nĐorđević pristao da vodi košarkašku reprezentaciju Srbije\nObjavljeno: 27.11.2013 / 11:21\nBEOGRAD - Bivši košarkaški reprezentativac Aleksandar Đorđević pristao je da postane novi selektor reprezentacije Srbije, preneli su danas beogradski mediji. Sportski žurnal piše je da je, posle razgovora s potpredsednikom Košarkaškog saveza Srbije (KSS) Dejanom Bodirogom, Đorđević pristao da preuzme reprezentaciju Srbije.\nList navodi da posao još nije završen, pošto je preostalo da se razgovara o finansijskim detaljima ugovorima, ali da se ne očekuju komplikacije.\nĐorđević će tako na klupi Srbije zameniti Dušana Ivkovića, koji je napustio funkciju posle Svetskog prvenstva u Sloveniji i osvajanja sedmog mesta.\nIvković je za novog selektora predložio svog dosadašnjeg pomoćnika iz reprezentacije Aleksandra Kesara, a među kandidatima su bili i Saša Obradović i Igor Kokoškov, naveo je Žurnal.\nĐorđević je u karijeri igrao za Partizan, Armani, Fortitudo, Portland, Barselonu, Real Madrid i Skavolini.\nSa reprezentacijom je osvojio tri zlatne i bronzanu medalju na Evropskim prvenstvima, zlato na Svetskom prvenstvu i srebrnu olimpijsku medalju.\nTagovi: Saša Đorđević, Dušan Ivković, Dejan Bodiroga, Košarkaški savez Srbije, KSS


Vesti online / Sport / Tenis / Nole postavio novi poredak na ATP listi\nNole postavio novi poredak na ATP listi\nNovak Đoković je osvajanjem titule na Australijan openu dodatno uvećao svoju prednost u odnosu na najbliže pratioce na rang ATP listi.\nNole je 2018. osvojio 180 bodova u Melburnu, jer je u četvrtom kolu izgubio od Hjeona Čunga, a sada mu je kao šampionu pripalo maksimalnih 2.000, što znači da je svoj saldo uvećao za 1.820 i od ovog ponedeljka ima čak 10.955.\nDrugoplasirani Rafael Nadal i sam je uvećao svoj bodovni bilans - prošle godine je zaustavljen u četvrtfinalu od strane Marina Čilića i dobio 360 bodova, a ove kao finalisti pripada mu 1.200 bodova i sada ima 8.320.\nMeđutim, i on od ovog ponedeljka, kao i ostatak planete, više zaostaje za Đokovićem nego pre dve sedmice. Veliki pad je zabeležio Rodžer Federer, sa treće na šestu poziciju, i to jer je sada, zbog poraza od Stefanosa Cicipasa u četvrtom kolu sada dobio samo 180 bodova, a branio je titulu i pomenutih 2.000.\nUz Novaka Đokovića, novoj ATP listi može da se i te kako raduje i Dušan Lajović, koji je uz skok od četiri pozicije došao do svoje najbolje u karijeri, 42, dok je veliki napredak ostvario i Filip Krajinović, skokom od 21. mesta (72).\nU Top 100 Srbija ima još jednog predstavnika, Lasla Đerea koji je sa 92. napredovao do 88. pozicije, a Miomir Kecmanović je, poput Lajovića, ostvario najbolji plasman u karijeri - 118. je od ove sedmice, a bio je 125.\nNa listu se vratio Janko Tipsarević, posle duge pauze i nastupa u Melburnu (sa deset bodova zauzima 505. mesto), a Viktor Troicki je posle skoka od 14. pozicija sada 186.\nKad je reč o najvećim senzacijama ovogodišnjeg Australijan opena, Cicipas se sa 15. probio na 12. mesto, a Luka Puj, koji je s Noletom igrao u polufinalu, sa 31. na 17. mesto.\n3. Aleksandar Zverev 6.478\n7. Kei Nišikori 4.110\nDeki Stanković među prvima čestitao Novaku (VIDEO)\nTENIS "Velika trojka zna moje slabe tačke"\nFUDBAL Britanci ponovo izvrću Novakove reči


Šefica Misije Alexandra Papadopoulou prisustvovala je na sastanku Foruma visokog nivoa za vladavinu prava - Vesti - EULEX - European Union Rule of Law Mission in Kosovo\nŠefica Misije Alexandra Papadopoulou prisustvovala je na sastanku Foruma visokog nivoa za vladavinu prava\n22. mart 2019. god.\nŠefica Misije EULEX, Alexandra Papadopoulou, prisustvovala je 20. marta još jednom sastanku Foruma visokog nivoa za vladavinu prava, koji redovno saziva predsednik Vlade Kosova, kao koordinacioni mehanizam za sve rukovodioce ključnih institucija vladavine prava na Kosovu, kao i Ambasade SAD/USAID i Kancelarije SPEU/EU na Kosovu.\nRazgovori su bili usredsređeni na ostvareni napredak u rešavanju ciljanih predmeta u vezi sa procesom liberalizacije viznog režima za Kosovo i pitanje borbe protiv nekažnjavanja, posebno u svetlu nedavnih imenovanja u nekoliko kosovskih institucija, koja su izazvala ozbiljnu zabrinutost.\nŠefica Misije EULEX pozvala je vladine organe da podrže i ohrabre pravosudne institucije u obavljanju njihovog ključnog rada bez neprimerenih uplitanja i uz puno poštovanje njihove nezavisnosti i autonomije. „To će pomoći sudijama i tužiocima da budu uspešni u rešavanju svih predmeta, ne samo predmeta ciljanih za liberalizaciju viznog režima, a zauzvrat to bi bio konkretan i efikasan način za porast poverenja javnosti u rad pravosudnog sistema Kosova”.\n„Ovaj forum visokog nivoa treba biti usklađen sa radom inicijative Pravda 2020. Ova dva foruma treba smatrati komplementarnim, pri čemu mehanizam kojem predsedava predsednik Vlade pruža strateške smernice i potreban stepen angažovanja rukovodstva, a Pravda 2020 funkcioniše kao katalizator za promene unutar samih institucija pravosuđa, oslanjajući se na Ministarstvo pravde, SSK i TSK kao predvodnike napora na sprovođenju prethodno utvrđenih i konkretnih mera. Međunarodni partneri, uključujući i EULEX, spremni su da pomognu”, izjavila je gđa Papadopoulou.


Četvrta regionalna CRM konferencija u Beogradu Četvrta regionalna CRM konferencija u Beogradu – Personal magazin\nU Beogradu će se 16. aprila u hotelu Hajat održati Četvrta regionalna CRM (Customer Relationship Management) konferencija. Konferencija je namenjena stručnjacima iz oblasti marketinga i prodaje, specijalistima za CRM, rukovodiocima…\nU Beogradu će se 16. aprila u hotelu Hajat održati Četvrta regionalna CRM (Customer Relationship Management) konferencija. Konferencija je namenjena stručnjacima iz oblasti marketinga i prodaje, specijalistima za CRM, rukovodiocima IT sektora i rukovodiocima u bankarstvu i osiguranju.\nDan ranije, 15. aprila u hotelu Hajat se održava i „Predkoferencijski CRM Workshop“.\nNa skupu će se čuti: kako zadržati klijente u vreme krize, ključni faktori koji utiču na vredenosti klijenata, vrste strategije lojalnosti i njihov uticaj na klijente, strategije zadržavanja klijenata, sprovođenje direktnih marketinških kampanja, korišćenje društvenih mreža za CRM komunikaciju i dr.\nPrijave za oba skupa se mogu obaviti na web sajtu ITeam-a.\nČetvrta regionalna CRM konferencija u Beogradu was last modified: April 4th, 2009 by Redakcija


Republika / Nove optužbe protiv Zaeva iz Italije\nnedelja, 26. 1. 2020.| 18:17\n"La Verita" je objavila da u dokumentaciji Tužilaštva za organizovani kriminal u Skoplju postoje delovi snimljenih razgovora makedonskog premijera i njegovog brata Vice Zaeva u kojem dogovaraju kupovinu glasova pred tadašnje izbore.\n- To je bilo 2014. godine, kad je VMRO-DPMNE bio u punoj snazi i da su imali bilo kakve dokaze za ovo još tada bi me osudili. Dakle, nisu imali nikakve dokaze, nisu čak pokrenuli krivični postupak - odgovorio je Zaev na najnovije optužbe.\nItalijanski list tvrdi da je SDSM glasove plaćao od 10 do 25 evra i to najčešće Romima koji žive u Strumici. "La Verita" navodi da je to bila razvijena mreža za kupovinu glasova.\n- Analizirani dokumenti opisuju scenario u kojem su tadašnji lider SDSM i gradonačelnik Strumice, osumnjičeni za izbornu prevaru, koristili neregularna sredstva da bi bili izabrani u parlament, a Zaev potom postao i premijer. Biračima koji su odlučili da sarađuju plaćeno je 10 do 25 evra u dve menjačnice - tvrdi italijanski list.\n"La Verita" je neokonzervativni italijanski list blizak krajnjoj desnici i povezuju ga sa bivšim ministrom unutrašnjih poslova Italije i liderom ultradesničarske partije Liga Mateom Salvijiem, kao i sa bivšim italijanskim premijerom Silivijom Berluskonijem.\nNaoružana grupa opljačkala banku, odneli 115.000 evra\nSvet Region Zoran Zaev Optužbe Italija Severna Makedonija\nPrevara od 700.000 evra! Bosanac iskoristio situaciju i registrovao 400 vozila u Đenovi


Šansa za jačanje izvoznog potencijala malih i srednjih preduzeća Zapadnog Balkana – Bankar.rs\nHome/ANALIZE/Šansa za jačanje izvoznog potencijala malih i srednjih preduzeća Zapadnog Balkana\nZa mnoga preduzeća iz šest zemalja Zapadnog Balkana (WB6) izvoz predstavlja jedan od načina da prošire svoje poslovanje. Kako bi se ostvario bolji učinak, neophodna je dobra priprema za ovaj značajan korak koji zahteva širok spektar veština, pa se kompanije često tim povodom za podršku obraćaju i matičnim privrednim komorama.\nProjekat pod nazivom „Povećanje izvoznog potencijala malih i srednjih preduzeća u regionu Zapadni Balkan 6”, koji u ime nemačke Vlade sprovodi Deutsche Gesellschaft für Internationale Zusammenarbeit (GIZ) GmbH (Nemačka organizacija za međunarodnu saradnju) – Otvoreni regionalni fond za spoljnu trgovinu, u fokus stavlja upravo ovu potrebu preduzeća. Kroz blisku saradnju privrednih komora zemalja regiona Zapadnog Balkana (Albanija, Bosna i Hercegovina, Crna Gora, Kosovo*, Severna Makedonija, Srbija), članova Komorskog investicionog foruma Zapadnog Balkana 6 (WB6 Chambers Investment Forum), razvijene su dve nove usluge za unapređenje izvoza koje su postale deo portfolija ovih komora – jedna je Baza podataka distributera iz regiona i EU, a druga omogućava pristup alatu za analizu međunarodnog tržišta.\nBaza distributera lokalnim kompanijama pruža informacije o regionalnim i evropskim distributerima, trgovcima na veliko i malo, uvoznicima i prerađivačima, što u velikoj meri olakšava potragu za potencijalnim partnerima u regionu i Evropskoj uniji. Privredne komore sada raspolažu objedinjenim informacijama koje mogu da ponude kompanijama zainteresovanim da započnu ili poboljšaju izvozne aktivnosti.\n„Ovaj projekat je odlična platforma za stvaranje lanaca vrednosti iz sektora voća i povrća i njihovih prerađevina na području Zapadnog Balkana i Evropske unije. S obzirom na to da distribucija čini značajan deo lanca vrednosti prehrambenih proizvoda, ova usluga za dobavljače znači efikasan plasman robe na tržište, u dobrom stanju, prikladno upakovane i stavljene na pogodno mesto s kojeg potrošač može da kupi traženu namirnicu“, istakla je Ognjenka Lalović, direktorka sektora privrede u Spoljnotrgovinskoj komori Bosne i Hercegovine.\nKompanije Mala i srednja preduzeća Zapadni Balkan\nEpl u trenutku izgubio 34 milijarde dolara vrednosti\nTabaković: Država ne bi trebala da proda Komercijalnu banku


Borel: EU traži brzu istragu o trovanju Navaljnog, naći odgovorne | Restart Magazin\nEvropska unija “snažno osuđuje” ono što izgleda da je pokušaj ubistva ruskog opozicionara Alekseja Navaljnog i poziva Rusiju da bez odlaganja pokrene istragu o njegovom trovanju, saopštio je šef evropske diplomatije Žozep Borel.\nOn je u saopštenju objavljenom na sajtu njegove službe ukazao da preliminarni rezultati iz univerzitetske bolnice Šarite u Berlinu ukazuju da je Navaljni otrovan tokom boravka u Sibiru. Izrazio je zahvalnost nemačkoj bolnici zbog njegovanja Navaljnog, a njemu poželeo brz oporavak.\n“Evropska unija snažno osuđuje ono što izgleda da je pokušaj ubistva Navaljnog. Neophodno je da ruske vlasti bez odlaganja pokrenu nezavisnu i transparentnu istragu u trovanje Navaljnog. Ruski narod kao i međunarodna zajednica zahtevaju da znaju činjenice o trovanju Navaljnog. Odgovorni za to moraju odgovarati”, rekao je Borel u saopštenju. Nemačka bolnica koja je u subotu primila ruskog opozicionara Alekseja Navaljnog na lečenje saopštila je juče da testovi ukazuju da je on otrovan.\n← UEFA Superkup pred navijačima u Budimpešti!\nVodeći švedski epidemiolog: Ne očekujem klasičan drugi talas koronavirusa →\n24/08/2019 09/09/2019 Urednik


Preporuka: 2938 / Link / Molimo vas da se ulogujete ili registrujete da biste mogli da šaljete komentare.\nPreporuka: 2260 / Link / Molimo vas da se ulogujete ili registrujete da biste mogli da šaljete komentare.\nPreporuka: 904 / Link / Replika: 1 / Molimo vas da se ulogujete ili registrujete da biste mogli da šaljete komentare.\nPreporuka: 2373 / Link / Replika: 10 / Molimo vas da se ulogujete ili registrujete da biste mogli da šaljete komentare.\nPreporuka: 452 / Link / Replika: 22 / Molimo vas da se ulogujete ili registrujete da biste mogli da šaljete komentare.\nPreporuka: 1243 / Link / Replika: 3 / Molimo vas da se ulogujete ili registrujete da biste mogli da šaljete komentare.\nPreporuka: 565 / Link / Replika: 4 / Molimo vas da se ulogujete ili registrujete da biste mogli da šaljete komentare.\nPreporuka: 1243 / Link / Replika: 52 / Molimo vas da se ulogujete ili registrujete da biste mogli da šaljete komentare.


BDP Srbije u 2007. godini 31 milijarda €\n30.12.2007. / 8:20\nBEOGRAD, Srbija je u ovoj godini ostvarila bruto domaći proizvod (BDP) u iznosu od oko 31 milijarde evra ili 44 milijarde dolara.\nOvogodišnji BDP je oko pet puta veći u odnosu na 2000. godinu, a u narednoj godini očekuje se oko 50 milijardi dolara, rekao je državni sekretar u Ministarstvu finansija Janko Guzijan.\nBDP po glavi stanovnika iznosi oko 4.100 evra, ili 6.000 dolara, naveo je Guzijan na konferenciji za novinare i ukazao da bi, uz očekivani rast BDP-a između šest i 6,5 odsto, u 2008. godini Srbija trebalo da ostvari oko 50 milijardi dolara.\nOn je ocenio da bi u narednoj godini prosečna zarada u Srbiji trebalo da premaši 370 evra, što je bio prosek iz 1991. godine, preračunato u tadašnje nemačke marke.\nBDP je porastao u trećem kvartalu 7,2 odsto u odnosu na isti period 2006. Najveći rast od 24,2 odsto zabeležio je sektor saobraćaja, finansijskog posredovanja za 20, trgovine za 18,1, hotela i restorana za 8,1, električne energije za 5,4, prerađivačke industrije za 4,3 i građevinarstva za 2,2 odsto. BDP je za devet meseci porastao 7,6 odsto u poređenju sa istim periodom prošle godine.\nDržavni sekretar u istom ministarstvu Miodrag Đidić rekao je da se u ovoj godini u Poreskoj upravi očekuje za 14 odsto više prihoda od naplate poreza iz doprinosa.\nKada su u pitanju finansijski prekršaji, on je rekao da je ove godine sprečena utaja poreza u iznosu od 17 milijardi dinara, od čega je sedam milijardi bio neplaćeni porez na dodatnu vrednost, zbog čega je podneto oko 1.500 krivičnih prijava.


Erik Šmit: Deca prvo treba da nauče šta je zaštita podataka, pa tek onda i šta je seks – Personal magazin\nDeca prvo treba da nauče šta je zaštita podataka, pa tek onda i šta je seks, preporučuje šef Upravnog saveta kompanije GoogleErik Šmit. U nemačkoj štampi nalazimo zanimljive članke o…\nDeca prvo treba da nauče šta je zaštita podataka, pa tek onda i šta je seks, preporučuje šef Upravnog saveta kompanije GoogleErik Šmit. U nemačkoj štampi nalazimo zanimljive članke o zaštiti podataka.\n„Ali, IT-giganti se svim sredstvima protive ograničenjima. Podaci i stvaranje profila korisnika interneta su najvažnije sirovine njihovog poslovanja u kojem se obrću milijarde. ‘Lobiranje sa svih strana je bilo žestoko’, rekla je Redingova, dodavši da tako nešto još nikad nije doživela.“ IT-lobisti sada vrše pritisak na poslanike Evropskog parlamenta. „Njima je, naime, Američka trgovinska komora saopštila nešto užasno: ako bi Vivijan Reding uspela da izgura svoj predlog o pravu na zaborav, to jest, da se podaci o ličnosti automatski brišu posle određenog roka, to bi značilo da bi se privredni učinak smanjio za 1,5 do 3,9 odsto a da bi standard stanovništva pao za 3.512 evra po domaćinstvu.“\nNauk o zaštiti podataka – pre seksualnog vaspitanja\nA nedeljnik Di cajt prenosi reči Erika Šmita, predsednika Upravnog saveta firme Gugl. On smatra da roditelji uprocesu vaspitanja svoju decu najpre treba da nauče kako da štite podatke o sebi, pa tek onda da razgovaraju sa njima i o seksu. Šmit je rekao da roditelji i staratelji dece treba da više i češće kontrolišu internet. „Roditelji treba da imaju lozinke koje koriste njihova deca sve dok ova ne napune 18 godina. Roditelji moraju znati šta rade njihova deca“, savetuje Šmit, koji je rekao da je tako i sam postupao sa svojom kćerkom koja sada ima 20 godina. „Do 18. sam je kontrolisao, a sada je to njena stvar.“ izvor: DW.de\nErik Šmit: Deca prvo treba da nauče šta je zaštita podataka, pa tek onda i šta je seks was last modified: June 7th, 2013 by Redakcija\nErik ŠmitŠpigel onlajn


- Znamo da idemo u goste jednoj od najboljih ekipa u ovom trenutku. Svi smo želeli da odmeravamo snage sa najjačim protivnicima i zaista sam ponosan na ove momke što smo uspeli u tome. Naše je da damo maksimum na terenu i da pokažemo kvalitet koji sigurno posedujemo. Lepota fudbala je upravo u tome što se rezultat nikad ne zna unapred - rekao je Čaušić.\n- Za mene je ovo ostvarenje sna, sa svojim voljenim klubom igram Ligu šampiona. Zaista je lep osećaj i radujem se svakoj novoj utakmici u najjačem evropskom takmičenju. Svi nas pitaju kako igrati protiv Pari Sen Žermena. Sigurno neće biti lako, imaju odlične igrače, ali moramo da uđemo jako i u utakmicu. Kompaktnom i agresivnom igrom možemo da dođemo do povoljnog rezultata. Iz kontri ćemo tražiti svoju šansu - zaključio je on.\nPari Sen Žermen u sredu od 18.55 dočekuje Crvenu zvezdu na "Parku prinčeva", a francuski šampion u meč ulazi posle poraza u prvom kolu Lige šampiona od Liverpula (3:2), dok su crveno-beli remizirali sa Napolijem 0:0.


Puškov: Nemoguće da su SAD planirale napad na ruski PVO u Siriji - 16.04.2018, Sputnik Srbija\nPuškov: Nemoguće da su SAD planirale napad na ruski PVO u Siriji\nRuski senator Aleksej Puškov je navode medija da je američki predsednik Donald Tramp razmatrao opciju da napadne i ruske vojne baze u Siriji ocenio kao lažne. 16.04.2018, Sputnik Srbija\nrusija, vesti, svet, aleksej puškov, donald tramp\n16:10 16.04.2018 (Osveženo: 16:13 16.04.2018)\nRuski senator Aleksej Puškov je navode medija da je američki predsednik Donald Tramp razmatrao opciju da napadne i ruske vojne baze u Siriji ocenio kao lažne.\n„Siguran sam da SAD nisu ozbiljno razmatrali mogućnost napada na rusku vojsku u Siriji, iako razumem odakle povod da se o tome piše – kako bi se Tramp predstavio javnosti što odlučnijim“, napisao je Puškov na Tviteru.\nNaime, tu vest da je Tramp mogao da napadne ruske sisteme protivvazdušne odbrane u Siriji u okviru intervencije u regionu preneo je list „Volstrit džurnal“.\nKako je tada saopšteno, šef Pentagona Džejms Matis je uspeo da ubedi Trampa da to ne čini, već da se osmisli „hibridni napad“, koji je i bio realizovan.